Skuad profesional PUBG Mobile dari Malaysia, Team Secret berhempas pulas dalam kejohanan PMCO Spring Split Global Finals Prelims kali ini tapi mungkin nasib tidak berapa menyebelahi mereka pada hari pertama ini.
Dalam enam pusingan dipertandingkan, Team Secret berjaya membolot keseluruhan 66 mata dan berada di kedudukan kesembilan.
Team Secret dianggotai oleh BiuBiu, Stewart9k, SinB Neo dan AlexER.
Pada perlawanan pembukaan, mereka berpuas hati di kedudukan ke-14 dengan empat mata saja.

Tapi pada perlawanan kedua dan ketiga, Secret berjaya merapatkan kedudukan dengan memperoleh top 5.

Perlawanan kedua.

Perlawanan ketiga.

Pada perlawanan keempat, kedudukan mereka agak tidak baik dengan hanya memperoleh 5 mata sahaja.

Pada perlawanan kelima, mereka berjaya mendapat top 8 dengan 12 mata.

Mereka melabuhkan tirai hari pertama ini dengan keseluruhan 66 mata dan di kedudukan kesembilan. Agak membimbangkan kedudukan mereka ini namun perbezaan mata dengan top 5 adalah lebih kurang 33 mata dan mereka perlu mendapatkan sekurang-kurangnya dua Chicken Dinner esok untuk merapatkan kedudukan.
Buat hari pertama ini, skuad dari China, X-Quest paling cemerlang dengan 181 mata diikuti skuad Thailand, Purple Mood.
Skuad Taiwan, NVM dan All Rejection Gaming dari negara matahari terbit turut cemerlang di top 5. Sementara itu, pasukan dari Amerika Utara, Omen Elite kini menjadi satu-satunya skuad dari Barat yang berjaya menduduki tangga lima teratas. Keseluruhan mata antara top 4 hingga top 8 tidak banyak beza dan mereka akan mengalami perubahan kedudukan pada bila-bila masa saja esok.
PMCO Global Finals Prelims bermula hari ini hingga esok (Ahad) menyaksikan 16 pasukan dari serata negara yang berentap merebut kedudukan 5 teratas untuk layak ke finals pada 26 Julai ini.
Finals akan berlangsung selama dua hari di Berlin, Jerman dengan hadiah kemenangan USD400,000 (RM1.6 juta).
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.
Gambar featured image dan carta pemarkahan: Youtube PUBG Mobile


[KEMASKINI] Erynn kini bermain untuk AROV sehingga tamat PMCO SEA Fall Split. Di dalam satu posting di Facebook, AROV berterima kasih kepada VSPN dan Tencent serta MasterRamen yang membolehkan Erynn menjadi pemain ganti.
—-
Keluarga lebih utama.
Itu situasi yang melanda AROV Esports apabila pemainnya di Liga Asia Tenggara PMCO Fall Split, Mohamad Umarul Hakimi (Smokey) terpaksa pulang ke tanah air pada pagi tadi berikutan menerima khabar ayahnya menghidap penyakit kanser tahap 4.
Pengurus AROV, Danial Rusli berkata, ia adalah khabar yang tidak dijangka namun dalam apa jua keadaan sekali pun, perlu utamakan keluarga terlebih dahulu.
“Lebih baik kalah bersebab dari menang tapi kena bertanggungjawab atas apa yang berlaku. Apa pun keluarga lebih utama.
“Saya hormati keputusan VSPN yang membenarkan Smokey pulang dan menanggung kos perjalanannya namun, saya rasakan liga yang berlangsung selama empat minggu seperti ini sepatutnya membolehkan pasukan membawa pemain simpanan (sub),” katanya.
Dalam masa yang sama, mereka terpaksa meneruskan perlawanan mendatang dengan tiga pemain tapi kini mereka sudah mencari jalan untuk kemasukan ahli keempat untuk stand-in iaitu Erynn dari Bapak Ah.
“Tencent dan VSPN beri kebenaran untuk kami membawa pemain simpanan dari pasukan Bapak Ah iaitu Erynn dan kami telah pun mendapat kebenaran dari MasterRamen.
“Tetapi ia masih tidak rasmi kerana belum ada keputusan hitam putih dari penganjur.
“Apa-apa berita lanjut, kami akan umumkan kemudian,” katanya.
Dia juga mengharapkan bapa Umarul cepat sembuh dan meminta penyokong untuk sentiasa memberi sokongan walau apa pun rintangan dihadapi AROV.
—-
Bagi liga PMCO, lima skuad negara, VIP Squad, Junior Talent, Yoodo Gank, AROV Esports dan Team Secret bertanding bermula 17 September hingga 13 Oktober ini dan mereka akan berlawan selama 4 minggu sebelum ke playoffs pada November nanti.
Dalam kejohanan yang membabitkan beberapa negara Asia Tenggara iaitu Malaysia, Thailand, Indonesia dan Vietnam ini akan menguji kehebatan bakat tempatan bertanding merebut hadiah wang tunai terkumpul RM129,310.
FOTO: VSPN


Kejohanan PUBG Mobile Club Open (PMCO) Global Finals akhirnya menemui juaranya. RRQ Athena yang juga harapan Asia Tenggara bukan di tempat pertama kerana tahun ini adalah milik Top Esports dari China!

We now have our official #PMCO 2019 Global Finals sponsored by Vivo champions, TOP ESPORTS! Congratulations to the team, what an amazing finish! 🏆 Thanks for watching: https://t.co/bPTVSAIkAT pic.twitter.com/Wl0lX8FCFl
— PUBG MOBILE (@PUBGMOBILE) July 28, 2019

Mereka membawa pulang trofi berserta hadiah wang tunai terkumpul USD180,000 (RM741,000)! Di dalam perlawanan yang berlangsung sebanyak 16 pusingan itu, Top Esports berjaya mengumpulkan 344 mata (89 jumlah pembunuhan).
Skor mereka sangat tipis di depan X-Quest dengan hanya 324 mata. Skuad kedua dari China itu cemerlang pada hari pertama dan kedua dengan rekod 324 mata (121 jumlah pembunuhan).

Elite Gaming yang juga dari China juga mendominasi dengan 282 mata, meninggalkan juara PUBG Mobile Star Challenge 2019, RRQ Athena pada 267 mata.
Sementara itu, wakil Indonesia, Bigetron Esports juga merapatkan kedudukan namun hanya berpuas hati di tempat kelima dengan 257 mata.
Sumber: Firstpost
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Selepas menantikan hampir tiga minggu, akhirnya skuad Malaysia, Victorious In Play (ViP) berjaya mendapatkan Winner Winner Chicken Dinner pertama mereka! Syabas ViP!
Mereka bertanding pada perlawanan pertama untuk hari keempat belas Liga Asia Tenggara PMCO yang berlangsung selama lima minggu di Shanghai, China sejak awal Mei lalu.
Sumber gambar: Youtube PMCO
Dalam bulatan terakhir yang menyaksikan ViP bertembung dengan RRQ, VICTIM dan iDx, kesilapan dilakukan oleh iDx yang nampaknya seperti terdesak menaiki kereta dan pergi direct ke lokasi ViP tanpa mengetahui apa yang bakal menanti mereka! Ditembak bertubi-tubi, mereka dijatuhkan meninggalkan hanya VICTIM dan RRQ.
Playzone semakin menghampiri dan RRQ hanya tinggal seorang apabila Senior dilenyapkan oleh Hyqul. Kemudian, D2E pula seolah membantu VIP menjatuhkan VICTIM yang terkepung dengan tembakan rambang dari VIP dan RRQ pula di bawah lindungan asap.
Selepas VICTIM dijatuhkan dari dua arah, hanya tinggal D2E yang menggunakan bom asap sebagai perlindungan dan prone. Tapi dia dijumpai oleh Hyqul dan ditembak hingga mati lalu memberikan kemenangan segera kepada VIP.
Mereka berjaya mengumpulkan 41 mata (30 untuk placing nombor 1) dan 11 lagi untuk jumlah pembunuhan. Setakat ini, Malaysia mempunyai sebanyak 6 WWCD.


ViP Squad berjaya memperoleh Winner Winner Chicken Dinner (WWCD) pertama untuk Malaysia dalam kejohanan PUBG Mobile Club Open (PMCO) SEA Grand Finals di Jakarta, Indonesia! Tahniah kepada mereka!
Dalam perlawanan pertama di peta Sanhok, ViP sangat bertuah apabila bulatan memihak kepada mereka dan pada saat akhir, Yakuza berjaya mempertahankan kedudukan apabila menyorok di sebalik pondok dan menembak musuh yang datang dari arah bukit.
Mereka hampir tumpas apabila Narok Gaming menggunakan taktik prone tapi dalam perlawanan berbalas tembakan itu, ViP mendapat advantage dari jumlah pemain yang hidup lantas memenangi mereka WWCD.

Secara keseluruhan, mereka mengumpul 35 mata.
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.


Selepas hari terakhir pertarungan antara Kumpulan B dan C semalam, pasukan Malaysia, ViP Squad berada dalam kedudukan agak merbahaya apabila memperoleh tempat keempat belas di liga Asia Tenggara PUBG Mobile Club Open (PMCO) Fall Split yang berlangsung di Shanghai, China.
Hanya 16 teratas saja yang layak untuk mara ke kejohanan Asia Tenggara PMCO yang akan dianjurkan di Bangkok, Thailand pada November nanti.
Hari ini tinggal enam perlawanan untuk kumpulan A dan B yang mana mereka akan mencatatkan kenaikan anak tangga. Sebagai contoh, empat skuad Malaysia lain, AROV, Team Secret, Yoodo Gank dan Bapak Ah hanya memerlukan kira-kira 50 hingga 100 mata perlawanan untuk memecut kedudukan VIP sekarang ini.
Pada minggu akhir PMCO, ViP Squad mencatatkan keseluruhan 551 mata.
Foto: Facebook / VSPN


Nampaknya, perlawanan makin sengit untuk hari terakhir kejohanan PMCO SEA Grand Finals ini. Setiap pasukan dahagakan Chicken Dinner dan ViP Squad memastikan tak ada siapa boleh dapat Chicken!
Mereka memperoleh WWCD kedua selepas menewaskan Narok Gaming di bulatan terakhir. Masing-masing menggunakan taktik prone dan bom asap untuk camouflage dan strategi itu berkesan bagi VIP. Hyqul pula seolah mendapat semangat dan momentum kembali untuk bermain dengan lebih baik!
Secara keseluruhan, mereka memperoleh 45 mata dan menyamai kedudukan, naik tangga kelima, hanya di belakang Secret. Tahniah diucapkan!

Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan 4 pasukan teratas yang akan layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.


Pasukan negara, Victorious In Play (VIP Squad) berjaya meraih Winner Winner Chicken Dinner pertama pada perlawanan kelima dalam kejohanan PUBG Mobile Club Open (PMCO) Final Asia Tenggara Fall Split yang berlangsung di Bangkok, Thailand sebentar tadi.

Setakat perlawanan kelima ini, mereka berada di kedudukan keempat dengan 55 mata keseluruhan dan 21 mata bunuh. Sementara itu Yoodo Gank di tempat ke-12 dengan 35 mata keseluruhan.
Berita lanjut menyusul..


Tinggal satu hari lagi sebelum berakhir liga Asia Tenggara PMCO di Shanghai, China dan nampaknya Yoodo Gank terus haus dengan Winner Winner Chicken Dinner (WWCD)! Kali ini yang kedua belas untuk Malaysia. Tahniah diucapkan!
Yoodo Gank diwakili oleh Aiman Amirul Mohd Sahid (ManParang), 22 tahun, Muhammad Hazim Abd Hamid (Jimboy), 25 tahun, Abdul Azim Ikromi Abdul Rashid (Draxx), 20 tahun dan Mohamad Hafizi Baharudin (Geek), 23 tahun.
Dalam bulatan terakhir untuk perlawanan ketiga hari ini, Yoodo Gank mempunyai high ground advantage namun pasukan BOX begitu berhati-hati di sebalik batu. Mereka tak mempunyai kompaun kerana bulatan menutupi di kawasan lapang namun kedua-dua pasukan bermain dengan baik sekali.
Saat-saat genting itu menyaksikan Jimboy cuba mendapatkan ahli BOX dengan lebih tepat sasaran. Bagaimana? Dia membawa kereta untuk turun ke kawasan batu tersebut namun nyaris melayang nyawa karakternya kerana ditembak. Manakala Geek yang mempunyai kedudukan paling strategik ditembak, memaksa ManParang dan Draxx mendekati BOX dari arah tepi.
Draxx pula ditembak hingga jatuh apabila cuba berlari ke BOX. Jimboy pula berjaya menjatuhkan Marcol, meninggalkan Gel saja menyorok di sebalik tebing. Tidak mahu melengkahkan masa, ManParang penuh yakin melompat ke bawah dan menamatkan riwayat Gel lantas memenangi mereka WWCD.
Secara keseluruhan mereka mendapatkan 39 mata (30 untuk placing, 9 untuk jumlah pembunuhan).
Ini adalah recap untuk perlawanan tadi di bawah:

Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Ini adalah minggu akhir dan pasukan yang berjaya ke Top 12 akan layak ke kejohanan Asia Tenggara di Jakarta pada 21 Jun ini.
Liputan ini dibawakan khas oleh:


Yoodo Gank sekali lagi membawa kemenangan – Winner-Winner Chicken Dinner kesembilan untuk Malaysia dalam perlawanan yang begitu sengit pada minggu ke-4 liga Asia Tenggara PMCO di mana mereka berjaya melenyapkan skuad kegemaran, RRQ pada bulatan terakhir.
Pada waktu cemas itu, Gank cuba menghantar Draxx bagi melenyapkan satu-satunya ahli RRQ iaitu D2E. Tapi usaha itu gagal apabila Draxx dijatuhkan terlebih dahulu namun dua lagi ahli Gank terus follow up dan menumpaskan RRQ lalu mendapatkan WWCD.
Dengan kemenangan itu, mereka berjaya mengumpul sebanyak 30 mata untuk placing nombor satu dan 9 jumlah pembunuhan.
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.

Di bawakan khas oleh


Pasukan Malaysia, Yoodo Gank berjaya meraih Winner Winner Chicken Dinner yang kesebelas (ke-11) dalam perlawanan kedua hari Khamis untuk minggu akhir liga Asia Tenggara PUBG Mobile Club Open (PMCO) yang berlangsung di Shanghai sejak bulan lalu.
Yoodo Gank diwakili oleh Aiman Amirul Mohd Sahid (ManParang), 22 tahun, Muhammad Hazim Abd Hamid (Jimboy), 25 tahun, Abdul Azim Ikromi Abdul Rashid (Draxx), 20 tahun dan Mohamad Hafizi Baharudin (Geek), 23 tahun.
Dalam bulatan terakhir, mereka ke satu-satunya kompaun yang ada ketika itu namun didiami oleh iDx dan Crazy Dog. ManParang terpaksa prone di tepi tembok manakala Geek dan Draxx pula bersedia untuk menyerbu kompaun tersebut. Apabila mereka menyerbu, mereka berjaya menjatuhkan ahli iDx namun Crazy Dog juga datang menyerbu. Di dalam perlawanan agak kelam kabut itu, Geek masih selamat dengan teknik cacing dan tidak disedari ahli Crazy Dog yang terselamat.
Kesempatan itu digunakan Geek untuk menembak Rong1 yang berlari mengejar ManParang. Pembunuhan terakhir itu berjaya menghadiahkan mereka WWCD! Tahniah kepada mereka!
Secara keseluruhan untuk perlawanan kedua ini, Gank berjaya memperoleh 45 mata (30 untuk placing dan 15 untuk jumlah pembunuhan). Terdahulu, mereka memperoleh 26 mata pada perlawanan pertama (top 3). Korang boleh lihat balik recap perlawanan dalam livestreaming Youtube di bawah:

Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Ini adalah minggu akhir dan pasukan yang berjaya ke Top 12 akan layak ke kejohanan Asia Tenggara di Jakarta pada 21 Jun ini.


Pasukan Malaysia, Yoodo Gank mempamerkan prestasi luar biasa hari ini apabila menghadiahkan Winner Winner Chicken Dinner kedua buat Malaysia selepas membenamkan pasukan Thailand, MEGA Conqueror pada hari keempat liga Asia Tenggara PUBG Mobile Club Open (PMCO) Fall Split berlangsung di Shanghai, China.
Walaupun mencatatkan prestasi kurang memuaskan semalam di tangga ke-14, namun mereka berjaya membuat comeback!
Dalam bulatan terakhir peta Erangel, mereka berada di kedudukan terbaik kerana mendapat kelebihan tanah tinggi (highground). Ketika pasukan lain sedang bertarung sengit di kawasan perumahan, Yoodo mengambil kesempatan ini untuk memerhatikan dari highground dan menunggu saat akhir untuk menyerang.
Sedang bulatan makin mengecil, Team Secret terpaksa mara dan menangkap pemain MEGA dari tepi sekali gus mengurangkan jumlah pemain mereka kepada dua. Yoodo kemudiannya menangguk di air keruh dengan menembak dari jauh dan berjaya menjatuhkan Secret.
Pertempuran diteruskan apabila Yoodo memasuki kawasan rumah untuk menumpaskan satu-satunya ahli Vietnam, Huyga ketika itu.
Kedudukan mereka di dalam rumah membantu skuad ini mendapatkan WWCD apabila MEGA merusuh ke dalam rumah namun gagal untuk mendapatkan mana-mana pemain. Tahniah kepada mereka!

Mereka seterusnya mendapatkan keseluruhan 37 mata untuk perlawanan kedua dengan 17 mata pembunuhan.
Di tempat kedua adalah Secret dengan 18 mata dan MGC di tempat ketiga.

Setakat perlawanan kelima, mereka mengumpul 69 mata, di belakang pasukan Indonesia, BTR yang mengaut keseluruhan 123 mata.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


PUBG Mobile Global Championship (PMGC) 2021 sudah diumumkan secara rasmi oleh pihak Tencent, dimana kejohanan dunia itu akan berlangsung bermula 30 November hingga 23 Januari 2022 dan pasukan akan dibahagikan mengikut Zon Timur dan Barat.
Kejohanan ini juga menawarkan hadiah terkumpul sebanyak US$6 juta (RM25 juta).

Kejohanan ini akan melalui dengan tiga peringkat iaitu Peringkat Liga, Liga Akhir dan Grand Final di mana Peringkat Liga dan Liga Akhir akan berlangsung secara serentak untuk kedua-dua zon.

Peringkat Liga: 30 November hingga 19 Disember 2021
Liga Akhir: 22 Disember hingga 24 Disember 2021
Grand Finals: 21 Januari hingga 23 Januari 2022

The #PMGC2021 goes live from Nov. 30th & will have a truly Global Finals! 🔥
The entire event will be broadcasted exclusively on YouTube platform via our PUBG MOBILE Esports Official Channels. OnePlus is the official smartphone partner of the #PMGC2021.#PUBGMOBILE #PMGC pic.twitter.com/K3Fna77hDW
— PUBG MOBILE Esports (@EsportsPUBGM) October 22, 2021

Bagi Zon Timur, ia akan membabitkan pasukan-pasukan daripada Asia Tenggara, China, Jepun, Korea, Asia Selatan dan Middle East & North Africa (MENA).
Manakala, bagi Zon Barat pula akan membabitkan pasukan daripada benua Eropah dan Amerika Utara dan Selatan.
Zon Timur

Zon Barat

Kejohanan ini akan ditayangkan secara langsung secara eksklusif di saluran YouTube PUBG Mobile Esports Official, Facebook PUBG MOBILE Esports.
Sumber: AFK Gaming, Dot Esports.


Kejohanan dunia PUBG Mobile Super Weekend hari yang ketiga menyaksikan pasukan BTR sekali lagi mendapat WWCD di peta pertama semalam.

Pasukan BTR bermain agak pasif di saat awal permainan. Mereka kemudiannya berjaya mendapatkan banyak kill di saat terakhir.
Mereka berjaya meratakan pasukan Loops Esports dan juga Team Secret.

Di bulatan terakhir, mereka telah berlawan dengan pasukan RRQ dan juga Konina Power, kelincahan serta strategi pertarungan yang luar biasa memberikan mereka kelebihan untuk merata dua pasukan tersebut seterusnya mendapatkan WWCD.

Manakala, di peta yang ketiga Sanhok pula pasukan BTR hampir mendapatkan chicken akan tetapi usaha mereka telah dihalang oleh pasukan Alpha 7 E-Sports.

Pasukan BTR berjaya mendapat circle di minit ke-20. Mereka mengambil posisi di tiga buah rumah di bawah bukit.
Pasukan Alpha 7 E-Sports yang berada di kedudukan atas bukit cuba untuk menyerang pasukan BTR yang mempunyai hanya tiga orang ahli.
Pada saat mula pertarungan, Ryzen telah dijatuhkan oleh Law akan tetapi berjaya diselamatkan oleh Microboy.
Seterusnya, Law menjatuhkan Zuxxy yang tidak sempat untuk posisikan diri beliau. Law meneruskan pertarungan dengan membaling bom tangan ke arah rumah yang diduduki oleh Ryzen dan juga Microboy.
Malang sekali, Ryzen dan Microboy dibakar oleh Law. Microboy telah dijatuhkan dan Ryzen cuba clutch satu lawan tiga, akan tetapi kelebihan pasukan Alpha 7 E-Sports yang mempunyai tiga orang ahli telah berjaya meratakan Ryzen.
Selain itu, di peta yang kelima Erangel, pasukan BTR berjaya mendapat tempat yang keempat dengan mata sebanyak 14

Jumlah mata yang dikumpul oleh pasukan BTR adalah sebanyak 178 menjadikan mereka nombor 1 di dalam carta Super Weekend.
Mata mereka diikut rapat oleh pasukan RRQ yang mempunyai 162 mata. Pasukan 4AM yang mengganas di hari pertama dan kedua tidak berjaya mengekalkan tempat mereka di carta teratas.
Pasukan BTR sangat konsisten dengan cara permainan mereka, meskipun hanya Chicken tiga kali sepanjang minggu tersebut, mereka banyak kali mendapat tempat di top 5. Ini menjadikan mata mereka terus naik.


Pasukan Indonesia, Bigetron Red Aliens (BTR RA) sekali lagi menunjukkan bahawa mereka layak bergelar juara dunia dan meneruskan momentum tersebut apabila berjaya mendapatkan WWCD 2 kali berturut-turut di dalam hari pertama Super Weekend kedua kejohanan dunia PUBG Mobile (PMGC) semalam.

Mereka berjaya memperoleh WWCD di peta yang ketiga Miramar dan juga peta yang keempat Sanhok.
Pada peta yang ketiga, mereka telah mengumpul kill point pada minit awal permainan setelah Luxxy meratakan pasukan Zeus Esports pada minit keenam permainan.
Pada minit ke-22 permainan, pasukan BTR berjaya mengekalkan empat orang pemain mereka untuk bertarung dengan pasukan Futbolist. Pasukan Futbolist memberikan saingan yang hebat kepada mereka.
Setelah beberapa minit di bulatan terakhir, pasukan BTR digugurkan ahli mereka menjadi 1 orang. Ryzen berjaya menyorok di dalam semak untuk menyerang hendap pasukan Futbolist yang sedang bertarung dengan pasukan Nova XQF.
Keadaan memihak kepada pasukan BTR apabila pasukan Futbolist sibuk bertarung dengan Coolboy dan Paraboy. Pasukan Nova XQF akhirnya diratakan oleh pasukan Futbolist.
Selepas kejadian tersebut, Ryzen telah membuat clutch play apabila berjaya menembak jatuh 2 ahli pasukan Futbolist dan membunuh Lovazin dengan tembakan yang sangat tepat untuk mendapatkan WWCD.

Seterusnya, peta yang keempat menyaksikan pasukan BTR bermain secara pasif di awal permainan, mereka tidak mendapat sebarang kill di pada minit ke 19.
Selang beberapa minit kemudian, pasukan BTR harus bertarung dengan pasukan Konina Power yang berjaya menembak jatuh Ryzen. Akan tetapi, bom tangan yang dibaling oleh Luxxy sangat tepat bagi membalas dendam terhadap Blvckwhite.

Tembakan yang tepat oleh Ryzen berjaya menjatuhkan salah seorang ahli pasukan Team Secret Jin lalu menjadikan mereka mempunyai 1 orang ahli yang tinggal.
Akan tetapi, Cosmos berjaya menjatuhkan Luxxy di atas bukit sebelum bulatan terakhir meragut nyawa beliau. Cosmos kemudiannya menggunakan segala first aid kit bagi mendapatkan peluang untuk berada di kedudukan kedua.
Manakala, Microboy berjaya membunuh Axzcer dari pasukan Konina Power, mereka kemudiannya merusuh ke arah Cosmos yang sedang menggunakan first aid kit.
Zuxxy yang tidak sabar untuk mendapatkan WWCD kedua akhirnya berjaya membunuh Cosmos yang menyorok di belakang batu besar sebelum Cosmos dibaham oleh bulatan terakhir.

Mereka berjaya mengumpul sebanyak 20 mata di peta Sanhok ini.

Pasukan BTR kini terus berada di kedudukan yang pertama di carta permainan. Mereka berjaya mengumpul sebanyak 240 mata dengan 5 kali WWCD di dalam Super Weekend.

Hari ini dan esok akan berlangsung lagi baki hari Super Weekend 2 dan BTR RA pastinya mendahagakan lebih banyak mata bunuh dalam perlawanan dimainkan.
PMGC mengumpulkan 24 pasukan seluruh dunia bertarung merebut hadiah wang terkumpul RM8.2 juta.


Pasukan BTR yang kecundang pada perlawanan pembukaan kini sedang mengejar mata bagi merebut tempat pertama di dalam kejohanan dunia PUBG Mobile.
Meskipun permulaan mereka di hari pertama dilihat sangat berlainan dengan momentum mereka sebelum ini, mereka masih berjaya WWCD di peta keempat Erangel. Pada pengakhiran hari pertama, mereka berada di kedudukan yang ke-16.
Terkini, mereka telah melonjak 8 anak tangga dan kini menduduki di tangga ke-8 setakat ini.
Jika dilihat pada perlawanan sebentar tadi, balingan bom tangan oleh Zuxxy tepat pada Lovazin dari pasukan Futbolis, lalu meninggalkan mereka kepada dua orang ahli. Kemudian dengan bantuan bom tangan dari pasukan Konina Power mampu untuk meratakan pasukan Futbolis.

Seterusnya, sekali lagi nasib memihak pada mereka setelah bulatan bergerak ke arah mereka. Ryzen berjaya menjatuhkan Blvckwhite dari pasukan Konina Power dengan menggunakan senapang M4, beliau langsung tidak memberikan peluang untuk pasukan Konina Power bernafas dengan membuat serangan bom tangan yang menyusul menjatuhkan seorang lagi ahli pasukan tersebut.
Zuxxy dan Luxxy menggunakan bom tangan yang ada untuk menjatuhkan pasukan Zeus Esports dan juga Konina Power lalu mereka merusuh ke arah ahli pasukan Konina Power yang terakhir untuk mendapatkan WWCD.


Tidak hairan jika PUBG Mobile merupakan permainan peranti mudah alih yang paling popular di dunia di dalam genre FPS (First person shooter).
Kejohanan dunia PUBG Mobile Esports peringkat akhir mencatatkan 3.8 juta tontonan secara langsung di seluruh dunia tempoh hari.
Walaupun terdapat negara yang tidak mempunyai wakil di dalam kejohanan tersebut contohnya seperti India, mereka tetap memberikan sokongan terhadap kejohanan dunia ini.
Pembangun permainan popular tersebut, Tencent mengucapkan ribuan terima kasih kepada peminat yang menyokong kejohanan dunia tersebut sehingga ia berakhir.


Kejohanan Global PUBG Mobile (PMGC) yang sepatutnya berlangsung pada jam lapan malam ini ditunda kerana gangguan bekalan elektrik di studio PMGC, kata penganjur.
Super Weekend 1 ini sepatutnya berakhir hari ini kerana mata dikumpul dalam minggu ini akan dikira untuk ke final. Hanya Super Weekend saja akan mengira mata untuk mara ke final.

Siaran langsung dikatakan akan bersambung kembali pada esok atau Selasa (1 Disember), menurut satu ciapan di akaun rasmi PUBG Mobile Esports di Twitter.
“Objektif kami adalah memberikan pengalaman terbaik kepada semua pasukan terlibat.
“Walaupun ini adalah keputusan yang mengecewakan, ia adalah satu-satunya solusi kami ada berkenaan situasi ini,” tulis kenyataan tersebut.
PMGC mengumpulkan 24 pasukan dari seluruh rantau yang menawarkan hadiah wang terkumpul RM8.2 juta.


Ekoran daripada keputusan perlawanan antara kumpulan semalam di hari pertama peringkat liga Kejohanan Dunia PUBG Mobile (PMGC), Team Secret menunjukkan dominasi di dalam permainan setelah berjaya mendapatkan dua WWCD di peta Sanhok dan Miramar.

Dengan mata 63 mata terkumpul, mereka kini menduduki tempat pertama di dalam carta minggu pertama. Akan tetapi, keadaan ini tidak boleh dipandang remeh oleh mereka dengan berada di kedudukan yang selesa.
Biarpun sudah automatik layak ke Super Weekend 1, terdapat banyak pasukan yang masih menyimpan strategi untuk digunakan di saat akhir, contohnya pasukan China dan Brazil di kumpulan A.
Pasukan Loops yang berasal dari Brazil dan pasukan China, Nova Esports yang juga juara Peacekeeper Elite kini sedang mengejar mata untuk berada di kedudukan pertama.
Team Secret perlu berhati-hati dengan kedua-dua pasukan ini kerana mereka tidak mempunyai banyak pengalaman dalam pertarungan antara pasukan ini.
Mungkin keadaan pada malam ini akan lebih mencabar bagi pasukan Team Secret dan mereka perlu mengatur strategi dengan sebaik mungkin dan perlu menguatkan emosi dan minda mereka untuk lihat bagaimana prestasi lawan dengan pasukan terhebat.
Saksikan PMGC bermula jam 8 malam ini di Facebook rasmi PUBG Mobile yang diulas dalam Bahasa Melayu.
Ikuti kami di Facebook, Twitter dan Instagram. Saksikan kami di YouTube.
Foto: Team Secret


Peta pertama super weekend menyaksikan pasukan Team Secret bertarung di peta Erangel.
Mereka pada mulanya telah memberikan asakan kepada pasukan 4AM. Akan tetapi malangnya telah dikepung oleh pasukan Nova Esport seterusnya menyebabkan Uhigh dan juga Rexx digugurkan.
Ishotz dan Madtoi cuba melarikan diri menggunakan kereta akan tetapi telah dibunuh oleh pasukan Nova Esports menjadikan mereka pasukan terawal yang disingkirkan.
Prestasi pasukan 4AM yang konsisten memudahkan mereka ke bulatan terakhir, mereka bertarung dengan pasukan gergasi Indonesia BTR dan juga pasukan dari Nepal Abrupt Slayers.
Pasukan 4AM memberikan persembahan yang terbaik setelah mengumpul 20 kill dan meratakan pasukan BTR dan juga Abrupt Slayers. Mereka mendapatkan WWCD di peta pertama Erangel.


Peta kedua Kejohanan Dunia PUBG Mobile (PMGC), Vikendi menyaksikan pertarungan sengit. 5 minit berlangsung, pasukan Team Secret Jin sudah diratakan.
Kebanyakaan pasukan bermain agresif, banyak pembunuhan di dalam peta pada awal permainan.

Pasukan Nova E-sports bertemu dengan pasukan Team Secret pada minit ke-12. Order telah dibunuh oleh Rexx dengan bantuan ishotz.
Uhigh mempamerkan aksi yang hebat dengan membunuh coolboyyy dari pasukan Nova E-Sports.
Akan tetapi pada minit ke 27, malangnya buat pasukan Team Secret apabila pasukan Konina Power telah meratakan mereka.
Pasukan Konina Power berlawan dengan pasukan Blue Bees setelah memberikan asakan pada pasukan BTR.
Akhirnya, pasukan Konina Power dari Jepun mendapat WWCD setelah berjaya meratakan pasukan Blue Bees.

Peta ke-4 Sanhok menyaksikan 16 pasukan berperang antara satu sama lain untuk merebut mata pertandingan.
Pasukan Team Secret tidak bernasib baik apabila kenderaan dipandu ishotz telah terbalik dan beliau telah terkorban.
Selepas kehilangan seorang ahli, pasukan Team Secret lagi kecundang setelah posisi mereka diketahui oleh pasukan Futbolis, Uhigh yang ingin revive madtoi tidak berjaya dan ditembak mati di saat akhir ditembak mati walaupun telah menyorok di belakang pagar.
Pasukan BTR memberi saingan sengit bertarung dengan pasukan Konina Power dan Aerowolf di bulatan terakhir.
Kedua-dua pasukan tersebut terlalu sibuk bertarung antara satu sama lain.
Setelah selesai pertarungan, pasukan Konina Power tidak sempat untuk membuat persiapan bagi perlawanan seterusnya.
Pasukan BTR menggunakan peluang itu untuk meratakan pasukan Konina Power dari jarak jauh.
Mereka berjaya WWCD dan mengumpul mata sebanyak 29 mata di peta Sanhok ini.

Pasukan Loops E-Sports membuka tirai perlawanan di peta kelima dengan memaksa pasukan RRQ untuk berperang. Mereka berjaya membunuh seorang ahli pasukan RRQ iaitu D2E.
Pasukan Team Secret tidak bernasib baik pada minit 16 disebabkan bulatan yang berada jauh di kedudukan mereka.
Mereka kemudiannya membuat rotasi akan tetapi telah dibunuh oleh pasukan Aerowolf.
Pasukan BTR berdepan dengan pertarungan sengit apabila cuba memasuki pertarungan di antara pasukan Futbolis, RRQ dan juga 4AM.
Pasukan KDA dan juga pasukan BTR bertarung 4 lawan 4 di bulatan terakhir. Bulatan terakhir berpihak pada pasukan KDA.
Akan tetapi, pasukan BTR bijak mengatur strategi dengan flanking dari tempat tinggi untuk mendapatkan kelebihan di dalam pertarungan. Bom tangan dari Ryzen berjaya menghapuskan pasukan KDA secara langsung.
Pasukan BTR berjaya sekali lagi mendapatkan WWCD untuk peta terakhir hari ini. Mereka sangat konsisten dengan mata terkumpul sebanyak 26 mata di peta ini.
Mereka kini mengumpul 114 mata dan mempunyai baki lima perlawanan lagi esok.


Pasukan Loops Esports merupakan sebuah pasukan yang berasal dari Brazil. Mereka menunjukkan kebolehan untuk menjadi calon juara bagi kejohanan dunia PUBG Mobile.
Akan tetapi malangnya apabila berakhirnya Super Weekend yang ke-4, mereka telah hilang kelayakan untuk bermain bagi meneruskan perjuangan mereka.
Hal ini disebabkan, pada peta ke-4 dan ke-5 Super Weekend yang ke-4, ahli pasukan mereka iaitu Federal, Gxlden dan juga Caiowski telah menyerah kalah dan tidak ingin meneruskan permainan.
Mereka bertiga telah turun di sebuah Church dan meninggalkan seorang ahli pasukan mereka Carrilho yang bermain secara berseorangan. Seterusnya pasukan RRQ telah menjumpai mereka dan meratakan mereka bertiga tanpa sebarang rintangan. Salah seorang dari mereka juga dilihat tidak mempunyai sebarang senjata.
PUBGM TV BR ada menjelaskan tentang isu ini, mereka mengeluarkan kenyataan bahawa tindakan ahli pasukan Loops Esports ini disebabkan oleh bekas kapten pasukan mereka Dadin yang telah disingkirkan dari pasukan dengan keadaan yang tidak memihak kepadanya. Selain itu, terdapat juga isu-isu dalaman di dalam organisasi membuatkan mereka menunjukkan protes di dalam permainan.
Di dalam peraturan yang telah ditetapkan oleh pembangun PUBG Mobile, semua pasukan dan ahli pasukan dikehendaki dapat bersaing dengan sebaik mungkin mengikut skill dan ability setiap masa dalam sebarang pertandingan kejohanan yang disertai.
Selain itu, pembangun PUBG Mobile telah mengumpulkan kesemua bukti unsportmanship dari pasukan Loops Esports dan telah membuat keputusan bahawa perbuatan itu telah melanggar tatakelakuan dan intergriti persaingan di dalam acara permainan PUBG Mobile Esports.
Pasukan Loops Esports juga dikatakan telah mempunyai sejarah melanggar tatakelakuan dan intergriti persaingan di saat tahun kompetitif.
Tambah mereka lagi, tindakan-tindakan ini secara langsung bertentangan dengan ekosistem yang adil dan seimbang yang telah mereka usaha untuk menciptakan untuk semua pemain, organisasi dan juga penaja.
Malang sekali buat pasukan Loops Esports yang telah terlepas peluang untuk menjuarai kejohanan dunia PUBG Mobile ini. Apakah komen anda tentang isu ini? Adakah mereka layak dijatuhkan hukuman ini.
Sementara itu, Team Secret layak ke final di tempat ke-15 dalam keseluruhan liga.
Sumber rujukan: Esports.pubgmobile


PUBG Mobile Global Championship 2021 kemungkinan akan berlaku pertambahan jumlah pasukan iaitu keseluruhannya 40 pasukan dengan penawaran hadiah terkumpul sebanyak RM25 juta.
Diumumkan melalui laman Weibo, pihak Peacekeeper Elite League (PEL) menyatakan, kejohanan dunia yang akan bermula 30 November itu akan melibatkan 40 pasukan daripada seluruh dunia, bagi merebut gelaran juara dunia.
Bagi mereka yang tidak tahu, Peacekeeper Elite kejohanan adalah PUBG Mobile versi negara China. Permaianan itu dinamakan Game For Peace.
Sebelum ini, kejohanan Peacekeeper Elite Championship (PEC) yang sepatutnya diadakan pada 31 Julai lalu, dibatalkan berikutan Covid-19. Pasukan Tong Jia Bao (TJB) Esports daripada China akan menjadi salah satu wakil China untuk kejohanan dunia itu.
Manakala dua pasukan terbaik akan dipilih melalui Peacekeeper Elite League (PEL) Musim Keempat yang akan diadakan pada 21 Oktober hingga 28 November ini.
Sumber dan foto: Dot Esports.


Kejohanan dunia PUBG Mobile (PMGC) yang berlangsung sejak 21 Jnuari lalu menyaksikan 16 pasukan bertarung bagi mendapat gelaran juara dan hadiah utama berjumlah $700,000 (RM2,829,050).
Kesilapan teknikal yang telah berlaku menyebabkan siaran langsung kejohanan dunia tersebut dihentikan dengan serta-merta. Pihak penganjur telah memohon maaf menerusi kenyataan di pelantar media sosial Twitter.

Salah satu perkara yang menyebabkan masalah ini adalah mereka tidak dapat menggunakan Coca Cola Arena seperti yang dirancangkan. Tiga pemain disahkan positif dan mereka harus bermain secara berasingan.
Oleh itu, pihak penganjur telah berusaha sebaik mungkin untuk menyelesaikan masalah tersebut. Mungkin kita akan dapat saksikan tambahan 1 hari pada kejohanan dunia tersebut atau 2 perlawanan extra pada setiap hari berikutnya.
Pasukan Team Secret kini berada di tangga kelima dan sedang mencari momentum untuk mengekalkan kedudukan dan memberikan saingan hebat untuk menjadi juara di dalam pertandingan ini. Di harap pihak penganjur akan membaik pulih segala kesilapan teknikal yang berlaku dengan secepat mungkin bagi membolehkan semua pemain beraksi dan menyajikan permainan yang hebat kepada kita semua.


Team Secret, sebagai satu-satunya wakil Malaysia di kejohanan dunia PUBG Mobile (PMGC) berjaya menutup hari pertama liga dengan dua Winner Winner Chicken Dinner.
Di peta Sanhok dan Miramar, Team Secret berjaya raih dua WWCD sekali gus mengumpulkan keseluruhan 46 mata setakat ini dan mereka berada di tempat kedua, di belakang skuad Brazil, Loops Esports.
Bermula peta kelima di Erangel, mereka mengalami kesukaran untuk WWCD apabila dikepung tiga penjuru oleh RRQ Athena, Alpha7 e-Sports dan Four Angry Men. Pada peta ini mereka berjaya kumpul 15 mata.
Pada peta terakhir, mereka hanya berjaya mengumpul dua mata dan mendapat tempat ketiga-belas di peta Miramar lalu meraih keseluruhan 63 mata.
Bagi PMGC kali ini, formatnya sama seperti PMWL Timur yang mana 24 pasukan akan bertarung pada hari Selasa dan Rabu untuk kumpul mata bagi melayakkan diri ke Super Weekend setiap Jumaat hingga Ahad. Hanya 16 pasukan teratas akan layak ke Super Weekend.
Setiap mata diperoleh dari Super Weekend pula akan melayakkan mereka ke final, bermakna selepas empat minggu Super Weekend, 16 pasukan terbaik akan layak ke final.
Ini bermaksud 24 pasukan ini mempunyai empat kali peluang untuk mara ke Super Weekend.
Peringkat liga ini akan berlangsung selama empat minggu dan ini adalah minggu pertama.
Ikuti kami di Facebook, Twitter dan Instagram. Saksikan kami di YouTube.


Kejohanan dunia PUBG Mobile Season 0 peringkat liga telah berakhir pada 20 Disember lalu. Kita dapat lihat banyak perlawanan yang menarik ditunjukkan oleh 24 pasukan yang bermain.
Pasukan BTR menjadi kebanggaan buat Indonesia dan juga Asia Tenggara apabila mereka berjaya mendapat tempat kedua di carta Super Weekends dengan 561 mata.
Wang hadiah yang lumayan berjumlah $150,000 (RM505,000) telah digenggam oleh mereka sebelum melangkah ke peringkat final.
Pada waktu yang sama, Ryzen dari pasukan BTR semakin mendapat tempat di hati peminat. Beliau yang sebelumnya mendapat gelaran MVP pada minggu kedua dan ketiga kini sekali lagi dinobatkan sebagai “pemain kegemaran peminat” untuk Asia Tenggara.
Permainan licik beliau serta tembakan yang tepat dan padu sememangnya layak untuk membawa pasukan BTR memenangi kejohanan dunia PUBG Mobile ini.
Nantikan kemunculan Ryzen di peringkat final pada 24 Januari ini. Adakah beliau mampu mengekalkan momentum sebagai pemain terbaik dari pasukan BTR? Kita akan saksikan tidak lama lagi.
Foto: PUBG Mobile Esports


Kejohanan Dunia PUBG Mobile (PMGC) baru saja menyaksikan peringkat liganya berakhir pada minggu pertama dan pasukan-pasukan layak ke Super Weekend 1 sudah pun ditemui!
Nampaknya tiada pasukan Asia Tenggara pun yang terlepas menyertai dan mereka semua layak selepas berhempas pulas selama dua hari ketika League Play.

Bigetron RA memecut laju pada hari kedua dan berjaya mendapatkan tiga WWCD untuk menakluki tempat pertama dengan keseluruhan 110 mata. Team Secret juga berada di tempat keenam. Mereka selesa di tempat pertama, dua hari lepas dan sudah automatik layak ke Super Weekend 1.

Pasukan Thailand, RRQ Athena dan Secret Jin hanya sekadar berada di halaman kedua. Mereka pastinya mempunyai strategi untuk digunakan ketika Super Weekend 1 nanti.
Super Weekend 1 akan bermula esok hingga Ahad mengumpulkan 16 pasukan mengumpul mata untuk layak ke Final.
Hanya mata dikumpul ketika Super Weekend saja akan dikira untuk ke final.
Peringkat liga akan berlangsung selama empat minggu dan terdapat empat Super Weekend untuk disertai.
Foto: PUBG Mobile


Pasukan profesional PUBG Mobile Malaysia, Team Secret yang telah memperoleh slot terakhir di kejohanan dunia, PMGC akan berentap bersama 7 pasukan yang lain.
Pasukan RRQ Athena dan juga Bigetron Red Aliens (juara dunia) yang merupakan kuasa besar di Asia Tenggara juga akan bertarung di group C.

Team Secret bakal menghadapi saingan hebat dari kedua-dua pasukan ini. Kedua-duanya merupakan pasukan yang sangat konsisten di dalam setiap acara dipertandingkan.
Corak permainan dan aturan strategi mereka memang tidak dapat dijangka terutamanya pasukan Bigetron Red Aliens yang sering memberikan cabaran kepada pasukan Team Secret.
Manakala gergasi dari Eropah, pasukan Natus Vincere juga perlu diberi perhatian oleh kerana pasukan Team Secret tidak biasa dengan corak permainan mereka.
Pasukan Natus Vincere mungkin akan melakukan kejutan dan memberikan saingan yang tidak dapat dijangkakan di peringkat kumpulan.
Di samping itu juga, pasukan dari Turkey, Futbolist merupakan pesaing yang kuat. Mereka telah memenangi kejohanan PUBG Mobile World League 2020 Season 0: West pada bulan Ogos lalu.
Ini sedikit sebanyak memberikan tekanan pada pasukan tanah air untuk menghadapi cabaran di peringkat kumpulan ini.

Adakah pasukan Team Secret mampu untuk menghadapi cabaran ini? Kita saksikan kemuncaknya bermula 24 November ini, jangan ketinggalan! Bulatkan kalendar anda untuk menyaksikan pertarungan yang sengit ini.
PMGC menyaksikan 24 pasukan dari pelbagai negara bertarung untuk merebut hadiah terkumpul sebanyak $2,000,000 (RM8.26 juta).
Pembahagian wang hadiah adalah seperti berikut:

Peringkat liga sebanyak AS$769,000 (RM3,179,046)
Peringkat akhir liga sebanyak AS$1,231,000 (RM5,088,954).


Pasukan Team Secret memulakan perlawanan di peta kedua Vikendi.
Mereka dilihat berlawan dengan pasukan Execute akan tetapi mereka telah mengelak untuk bertarung kerana pasukan Execute mempunyai kelebihan high ground.
Pasukan Team Secret kemudiannya berjumpa dengan pasukan Aerowolf dan kehilangan seorang ahli pasukan mereka setelah berbalas tembakan.
Mereka seterusnya barbar berdepan pasukan RRQ. Uhigh berjaya membunuh seorang musuh akan tetapi nasib tidak menyebelahi mereka dan dibunuh oleh pasukan RRQ.
Bulatan terakhir menyaksi pasukan BTR bertarung dengan pasukan Alpha7 E-Sports. Pasukan Alpha memperlihatkan positioning yang mantap seterusnya meratakan pasukan BTR dan mendapatkan WWCD.

Pasukan Team Secret bertemu dengan pasukan Alpha7 dan membunuh 3 orang ahli dari pasukan tersebut di peta Miranmar.
Dalam peperangan merebut bulatan, pasukan Team Secret bijak mengatur strategi untuk scout pasukan Nova Esports.
Lalu mereka meratakan pasukan tersebut setelah pasukan Nova Esports merusuh ke arah pasukan Team Secret.
Pasukan Team Secret telah mendapat WWCD di peta ketiga ini setelah berjaya membunuh pasukan RRQ. Mereka berjaya mendapat 9 kill dan 24 mata bagi pusingan ini. Tahniah pasukan Team Secret!


Team Secret berjaya mendapatkan WWCD di peta kedua Vikendi di kejohanan dunia PUBG Mobile (PMGC) ketika dalam peringkat League Play minggu ketiga.
Pasukan Team Secret bermain sangat pasif, mereka hanya mengumpul peralatan dan bergerak ke arah bulatan yang seterusnya.
Mereka bernasib baik kerana bulatan terakhir berpihak kepada mereka dan tidak shift ke arah castle.
Pada bulatan akhir, pasukan Team Secret perlu berdepan dengan pasukan Team Secret Jin dan juga Execute.
Tembakan yang padu dari Rex berjaya menjatuhkan seorang ahli pasukan Team Secret Jin. Manakala, iShotz pula berjaya menembak kenderaan yang dimiliki pasukan Execute sehingga meletup menyebabkan pasukan tersebut kehilangan seorang ahli.

Selepas itu, uHigh lincah menjatuhkan seorang ahli pasukan Execute dari atas bukit. Seterusnya dia melompat sambil menembak ke arah ahli terakhir pasukan Execute untuk meratakan pasukan tersebut.
Rex kemudiannya membantu pasukan mendapat WWCD dengan membunuh ahli pasukan yang terakhir Team Secret Jin dalam aksi barbar di bawah bukit.

Pasukan Team Secret berjaya mengumpul 23 mata dengan 8 kill point yang diperolehi.

Pada permulaan peta yang ketiga Erangel, iShotz dilihat sangat agresif apabila telah bergerak menuju ke arah pasukan Archer Gaming.
iShotz terpisah dengan ahli pasukan beliau akan tetapi berjaya meledakkan bom tangan yang dibaling tepat ke arah pasukan Archer Gaming, menjatuhkan seorang ahli dari pasukan itu.
Seterusnya, uHigh pula datang merempuh ke arah pasukan musuh itu dan memberikan bantuan terhadap iShotz lalu meratakan pasukan Archer Gaming secara langsung. Mereka berjaya mengumpul 4 kill point.

Dan pada minit ke 19, dilihat Rex telah dijatuhkan oleh Lutz dari pasukan Futbolist yang menembak dari arah Sniper Tower.
Kemudiannya, pasukan futbolist terus merusuh masuk ke sebuah rumah yang menjadi tempat berlindung pasukan Team Secret. Rex telah dibunuh secara langsung dan uHigh membuat keajiban dengan clutch play yang dipamerkan oleh beliau membunuh 3 ahli pasukan Futbolist.

Di minit ke 25, pasukan Team Secret kecundang setelah uHigh dan iShotz cuba mendapatkan bulatan dibunuh secara langsung oleh D2e dari pasukan RRQ.
Pasukan RRQ yang sabar menantikan WWCD di peta tersebut berjaya apabila mereka berjaya membunuh pasukan DRS Gaming. Pasukan Team Secret berjaya mengumpul 19 mata meskipun tidak chicken.

Pasukan Team Secret kini layak bermain di Super Weekend setelah mereka mendapat tempat ke 9 di dalam carta League Play minggu yang ketiga.


Kejohanan Dunia Liga Profesional PUBG Mobile (PMGC) 2021 menyaksikan pasukan Malaysia iaitu Team Secret dan juga 4Rivals menjadi wakil Malaysia.
Mereka harus bertarung bersama 14 pasukan yang lain di peringkat akhir liga timur bagi mendapatkan slot ke Grand Final.
Liga timur mengumpulkan pasukan dari Asia dan juga Timur Tengah. 4Rivals dan Team Secret mendapat tempat kelapan dan kesembilan di dalam peringkat akhir liga itu.

Tahniah diucapkan kepada pasukan Malaysia kerana berjaya melayakkan diri ke peringkat Grand Final. Manakala pasukan BTR gagal untuk tembus ke Grand Final selepas mendapat tempat terakhir di dalam peringkat akhir liga timur.
Kejohanan Dunia Liga Profesional PUBG Mobile (PMGC) 2021 menyaksikan 40  pasukan dari Asia, Timur Tengah, Amerika dan juga Eropah bertarung untuk merebut slot ke Grand Final. Pertandingan ini terbahagi kepada liga timur dan juga barat.
$1.47 juta (RM6.1 juta) wang hadiah lumayan terkumpul dipertandingkan di dalam kejohanan dunia ini. Terus berikan sokongan kepada pasukan Malaysia di peringkat Grand Final yang akan bermula pada 21 Januari tahun depan.
Foto: PUBG Mobile Esports Malaysia


Setelah berhempas pulas di hari kedua kejohanan dunia PUBG Mobile, pasukan Team Secret berjaya mendapatkan tempat kedua di kedudukan keseluruhan dengan 129 mata.
Mereka berjaya mencapai kedudukan itu dengan memperolehi WWCD setelah meratakan pasukan BTR yang memberikan asakan di perlawanan terakhir di peta Erangel.
Namun momentum itu tidak dapat dikekalkan di hari ketiga setelah banyak pasukan yang lain seperti Zeus Esports, Nova Esports, Navi dan juga 4AM yang terus cemerlang. Semakin jauh jurang mata yang ditunjukkan oleh 3 pasukan teratas tersebut.

Bagi menebus perbezaan mata di hari ketiga, pasukan Team Secret harus chicken 2-3 kali pada hari terakhir malam ini. Di harap mereka mempunyai strategi untuk persiapan menghadapi 8 perlawanan tersebut.
Foto: Team Secret


Pasukan Team Secret berjaya mendapatkan WWCD di dalam kejohanan dunia PUBG Mobile (PMGC), semalam.
Pada peta terakhir Erangel, pasukan Team Secret berjaya mendapatkan bulatan pada minit ke-18. Mereka mempunyai kelebihan untuk menyekat pasukan lain daripada mara ke arah bulatan.
Seterusnya, pasukan Team Secret membuat camping di pintu gerbang bawah tanah. Madtoi berjaya menjatuhkan pasukan Alpha 7 dengan tembakan dari jarak jauh. Mereka berjaya mengumpul 2 kill setakat ini.
Pada minit ke-19, bulatan sekali lagi berpihak pada pasukan Team Secret. Madtoi dilihat berjaya menjatuhkan dua adik beradik kembar dari pasukan BTR iaitu Zuxxy dan Luxxy.
Kemudian, pasukan 4AM cuba untuk merampas tempat camping pasukan Team Secret. Mereka muncul dari pintu gerbang bawah tanah yang dijaga rapi oleh pasukan Team Secret.

Pasukan Team Secret melakukan keajaiban setelah mereka berjaya meratakan 3 ahli pasukan 4AM di mana uHigh telah berjaya menjatuhkan sukk dan terus melompat dari atas pintu gerbang untuk menembak habis pasukan 4AM itu.
uHigh berjaya mengambil 3 knock akan tetapi beliau telah dijatuhkan dari tembakan arah lain. Madtoi dan Rexx berjaya membunuh 3 ahli pasukan 4AM yang dijatuhkan itu.
Malang sekali buat Madtoi apabila beliau cuba menyerbu ke arah Sven dari pasukan 4AM dan ditembak jatuh oleh Microboy. Dendam telah dibalas oleh iShotz apabila dia berjaya membunuh Microboy dan pasukan BTR dikeluarkan di tempat yang ke-5.

Pada minit yang ke-25. Madtoi dan Rexx cuba merusuh ke arah xHeavenx dari pasukan Abrupt Slayer menggunakan sebuah kereta. Meskipun Madtoi dijatuhkan, Rex berjaya membunuh xHeavenx.

iShotz kemudiannya melepaskan tembak terakhir ke arah ahli pasukan DRS Gaming dan mereka berjaya mendapat WWCD di peta terakhir hari kedua Super Weekend 3.

Pasukan Team Secret berjaya mengumpul 27 mata di peta terakhir ini. Dengan WWCD kali ini, mereka meletakkan diri mereka di tempat yang ke-13 di dalam carta Super Weekend dengan 162 mata.
Foto: Team Secret


Kejohanan dunia PUBG Mobile telah mula bersiaran bermula hari ini. 16 pasukan bertarung untuk merebut gelaran juara serta hadiah lumayan bernilai $700,000 (RM2,82 juta).
Perlawanan pembukaan menyaksikan pasukan 4am menjadi pembuka tirai dengan mendapat WWCD di peta pertama Erangel, tidak lama kemudian pasukan Abrupt Slayers mendapat WWCD di peta kedua Miramar. Pada peta yang ketiga Vikendi pula kita dapat saksikan pasukan KDA mendapat WWCD.
Pasukan Team Secret hampir chicken di peta yang ke-4 Erangel, pada awal minit ke-15 mereka telah berjaya meratakan pasukan Abrupt Slayers dengan positioning dan teknik rushing dari Uhigh yang tidak dijangka oleh pihak musuh. Mereka berjaya mendapatkan 2 kill.

Kemudian pada minit yang ke-17, mereka cuba memaksa pasukan Nova Esport untuk bertarung. Pertarungan 3 lawan 2 tersebut menyaksikan Paraboyyy dan juga Order memberikan tekanan kepada pasukan tanah air, Rexx telah dijatuhkan namun berjaya diselamatkan oleh Uhigh.

Setelah menyedari pertarungan tersebut hanya akan mendatangkan kerugian pada pasukan mereka, Nova Esport cuba untuk bergerak ke arah bulatan namun Paraboyyy telah ditembak jatuh oleh Uhigh. Pasukan Nova Esport cuba melarikan diri namun tidak berjaya dan telah diratakan oleh pasukan Team Secret dengan bantuan dari pasukan Zeus Esport.
Selepas itu, pasukan Team Secret telah bertarung dengan pasukan 4am dan juga Navi. Posisi Uhigh dan tembakan yang tepat berjaya meratakan pasukan 4am. Akan tetapi Oldboy berjaya melepaskan bom tangan ke atas Rexx dan menyebabkan pasukan Team Secret tinggal dua ahli.

Oldboy kemudiannya berjaya clutch dengan menembak Uhigh serta membunuh Madtoi bagi mendapatkan WWCD di peta ke-4 itu.


Pasukan Team Secret mendapat tempat keempat belas dalam kejohanan dunia PUBG Mobile (PMGC) peringkat League Play minggu kedua. Mereka mempunyai baki perlawanan lagi esok.
Pada peta kelima Erangel memberikan semangat baru buat pasukan Team Secret. Aksi yang pasif pada awal permainan digagalkan setelah mereka berjumpa dengan pasukan Navi di Pochinki.
Pasukan Team Secret Madtoi mempamerkan aksi yang cemerlang apabila beliau berjaya membunuh pasukan Navi dengan bantuan ahli pasukan yang lain. Pertarungan tersebut diteruskan setelah ishotz berjaya meratakan pasukan RRQ.
Malang sekali mereka disingkirkan di tempat kelima setelah pasukan Team Secret Jin menembak jatuh Uhighboy.
Uhighboy kemudiannya tidak sempat diselamatkan oleh ishotz langsung mati.
Di bulatan terakhir, pasukan Futbolist bertarung dengan pasukan Team Secret Jin. Aksi barbar dilakukan akhirnya berpihak pada pasukan Futbolist dan mereka raih WWCD dengan 17 mata bunuh.

Pasukan BTR bermain di peta terakhir Miranmar dengan permainan secara pasif. Selepas tinggal pasukan, terdapat perlawanan sengit berlaku di atas bukit.
Pasukan BTR meratakan pasukan Aerowolf yang cuba menggasak lokasi mereka.
Selepas itu, pasukan BTR meratakan pasukan PW888 di dalam berbalas tembakan jarak jauh.
Apabila bulatan terakhir bergerak, bulatan tersebut berpihak kepada pasukan BTR di atas bukit. Pasukan Godsent yang berada di bawah bukit semakin tertekan dengan bulatan yang bergerak memakan kawasan mereka.
Balingan bom tangan yang tepat dan padu dari Ryzen menghancurkan pasukan Godsent. Setelah meratakan pasukan Godsent, mudah sahaja mereka menghapuskan pasukan 4am yang tinggal 2 ahli di saat terakhir.
Pasukan BTR mengumpul 20 mata bunuh dan 15 mata placing di akhir permainan.


Pasukan Team Secret berjuang untuk mendapatkan tempat di Super Weekend dalam kejohanan dunia PUBG Mobile (PMGC) peringkat League Play minggu kedua.
Pada peta terakhir Vikendi, pasukan Team Secret perlu berada di top 5 untuk mendapatkan tempat di Super Weekend.
Akan tetapi malang sekali setelah meratakan pasukan Loops Esports pada minit ke-19, iShotz telah ditembak jatuh. Mereka cuba menyelamatkan iShotz akan tetapi tidak mahu mengambil risiko tersebut setelah bulatan mula bergerak.

Selepas itu, mereka cuba membuat rotasi untuk masuk ke dalam bulatan yang jauh berada di hadapan mereka. Nasib tidak menyebelahi mereka setelah uHigh dan juga Madtoi dijatuhkan oleh pasukan RRQ dengan bom tangan.
Ahli pasukan mereka yang terakhir iaitu Rex cuba mendapatkan placing point dengan menggunakan baki First Aid Kits di dalam bulatan.
Rex kemudiannya dibunuh oleh bulatan dan ini menjadikan pasukan Team Secret gugur di tempat yang keenam di peta terakhir ini.
Perbezaan jumlah mata mereka dengan pasukan Loops Esports dan KDA hanya dalam 7 mata dan ini menjadikan mereka tempat ke-19 dengan 45 mata.
Malang sekali buat pasukan Team Secret, mereka tidak berjaya melayakkan diri ke peringkat Super Weekend minggu ini.

Manakala pasukan BTR pula konsisten dengan permainan mereka meskipun tidak WWCD di hari kedua ini.
Hasil dari kumpulan mata pada hari pertama yang banyak memberikan mereka kelebihan untuk terus berada di kedudukan yang kedua dengan 103 mata.
Manakala pesaing mereka Futbolist hanya berbeza 1 mata dengan 102 mata.
Empat hari Super Weekend akan dimainkan pada minggu ini bermula Jumaat hingga Isnin.
Foto: Team Secret


Pasukan Team Secret menunjukkan prestasi yang konsisten semenjak hari pertama perlawanan, mereka kerap mendapat top 5 di hari pertama dan kedua teratas pada hari kedua. Perubahan ini sangat ketara berbanding momentum mereka di peringkat liga lalu.

Peta terakhir di Erangel menyaksikan Madtoi telah dijatuhkan dan Rexx juga turut menyusul setelah bertemu dengan pasukan Team Secret Jin yang telah membaling bom tangan. Rexx yang cuba melindungi diri berjaya meledakkan bom tangan menjatuhkan dua orang ahli pasukan tersebut.
Akan tetapi, oleh kerana iShotz dan Uhigh tidak berada di kedudukan yang dekat dengan Rexx maka beliau tidak dapat diselamatkan. iShotz dan Uhigh terus berjuang dengan harapan untuk mendapatkan WWCD di peta terakhir ini.
Pada minit ke-24, pasukan Team Secret harus bertahan menghadapi asakan dari pasukan Team Secret Jin yang mempunyai 4 orang ahli, KDA, BTR dan juga pasukan Aerowolf yang hanya tinggal seorang ahli.
Pasukan BTR berjaya meratakan pasukan Team Secret Jin apabila Zuxxy merusuh masuk ke arah lawan dengan bantuan pasukan KDA dari sudut berlainan.
iShotz berjaya membunuh Potato dari pasukan Aerowolf setelah bom tangan dan juga molotov yang dibaling tepat mengenai musuh. Selepas itu, posisi Uhigh yang berjauhan dengan iShotz sangat membimbangkan, akan tetapi beliau berjaya melarikan diri dengan sebuah kenderaan apabila Ryzen terganggu oleh tembakan dari pasukan KDA ke atas iShotz.
Uhigh terus ditembak oleh Ryzen setelah melarikan diri manakala iShotz ditembak jatuh oleh Zuxxy.

Setelah selesai berada di tempat selamat, Uhigh telah keluar dari kenderaan dan bersembunyi di belakang batu. Luxxy pula telah ditembak jatuh oleh Soulless, balingan dua bom tangan oleh Zuxxy berjaya menjatuhkan Soulless dan Uhigh mengambil kesempatan tersebut untuk menghidupkan kembali iShotz.
Sekali lagi bom tangan yang dibaling oleh Zuxxy terus meratakan pasukan KDA, iShotz mengambil peluang itu untuk membunuh Luxxy dan situasi berubah kepada dua lawan dua. Ryzen dan juga Zuxxy cuba bergerak ke arah bukit yang menjadi tempat persembunyian pasukan Team Secret oleh kerana bulatan telah shift ke arah pasukan tersebut.

Ryzen yang telah berjaya menembak Uhigh telah dibunuh oleh iShotz yang bersembunyi di sebalik pokok, Zuxxy cuba untuk merusuh ke arah iShotz yang sedang menggunakan first aid kit tidak berjaya kerana clutch play yang dilakukan oleh iShotz.

Pasukan Team Secret kini berada di kedudukan yang kedua setelah berakhirnya hari kedua dengan mata terkumpul sebanyak 129.


Selepas tiga pemain diuji positif untuk COVID-19, nampaknya kejohanan dunia PUBG Mobile (PMGC) Finals terpaksa melaksanakan pelan kontingensi mereka iaitu mengasingkan pemain di tempat khusus dan bukannya berkumpul di tempat awam.
“Mereka (tiga pemain) kekal sihat dan tak menunjukkan sebarang simptom buat masa ini.
“Sekarang mereka berada di bawah kuarantin kendiri, sama juga dengan kontak rapat dan kami sedang lakukan ujian berkala.
“Pasukan kami sedia hulur semua bantuan diperlukan termasuk bantuan perubatan. Pihak kami juga bersedia bantu mereka untuk pulih sepenuhnya,” kata PUBG Mobile Esports dalam satu kenyataan pagi tadi.
Kejohanan bagaimanapun akan diteruskan seperti biasa, dijangka bermula jam 7 malam ini.
Bagaimanapun, pemain pastinya mengalami cabaran untuk bermain secara terasing bermula hari ini.


Kejohanan Kebangsaan PUBG Mobile Malaysia (PMNC) 2020 kini kembali dengan hadiah terkumpul RM100,000!
Lebih menarik kali ini apabila penyertaan dibuka bukan saja kepada pasukan-pasukan tapi juga kepada pemain individu yang mengalami kesukaran menubuhkan pasukan. Sebagai contoh, PMNC kali ini memperkenalkan Solo Mode buat pertama kali namun masih mengekalkan Squad Mode.
Ini membolehkan lebih ramai pemain berbakat yang sukar mencari pasukan untuk bertanding sama.
Daftar sekarang di pautan INI. Tarikh tutup untuk penyertaan seperti gambar di bawah.

Dalam pusingan kelayakan, ia akan terbahagi kepada empat zon utama di Malaysia iaitu Erangel, Sanhok, Miramar dan Vikendi. Setiap zon ini merangkumi beberapa negeri dalam Malaysia dan pemain perlu pilih zon mana mereka berada. Ini kerana setiap pemain dan pasukan akan dipilih sebagai wakil negeri masing-masing dan layak menerima anugerah wakil negeri selepas kejohanan ini berakhir kelak.
Terdapat tiga peringkat untuk kelayakan ini:

Zon Kelayakan
Zon Finals
Playoffs

Perbezaan antara Solo Mode dan Squad Mode adalah empat slot diberikan di setiap Zon Final untuk Squad Mode ke playoffs manakala Solo Mode akan mempunyai hanya satu slot untuk pasukan layak. Ini bermakna pasukan Solo Mode yang layak ke playoffs terdiri daripada individu berbakat.
Rakan Rasmi untuk PMNC 2020 adalah syarikat telekomunikasi tempatan, Yoodo.
“Sejak awalnya, Yoodo komited untuk mencipta kandungan, komuniti dan budaya untuk arena e-sukan tempatan. Kami rasa teruja dapat meningkatkan pengalaman permainan dan memperkasakan bakat tempatan dalam gaming. Sebagai Rakan Rasmi untuk PMNC 2020, ini adalah usaha kami seterusnya untuk menjadi Telco bagi pemain-pemain game,” kata Ketua Yoodo, Chow Tuck Mun.


Walaupun keadaan tidak seperti memihak kepada mereka pada perlawanan ketiga kerana meraih 37 mata saja, tapi itu bukanlah penghalang bagi Junior Talent mengejar anak tangga dalam kejohanan PUBG Mobile National Championship (PMNC) 2019 Grand Finals hari ini.
Selepas meraih Winner Winner Chicken Dinner (WWCD) pertama pada perlawanan kelima, mereka berjaya merapatkan kedudukan hanya di belakang VIP yang kekal kedudukan pertama dengan skor 109 berbalas 127 mata.
Bagaimanapun, prestasi VIP pada perlawanan ketiga dan keempat masih membimbangkan di mana mereka tersingkir awal sebentar tadi.

Dalam kejohanan mempertandingkan prize pool RM114,000 ini, ia menyaksikan 12 pasukan dari enam lokasi iaitu Sabah, Sarawak, Pulau Pinang, Kuala Lumpur, Johor dan Selangor akan berentap bersama 4 skuad direct invited.
Paling menarik untuk kejohanan kali ini, empat yang teratas akan layak ke PMCO Fall Split, satu lagi liga Asia Tenggara yang sama seperti Spring Split berlangsung selama lima minggu di Shanghai, China.
Mengikut turutan, Yoodo Gank berjaya memperoleh kelayakan pertama ke PMCO SEA Grand Finals sekali gus mereka dijemput secara terus ke Fall Split tanpa perlu bertanding di PMNC sementara Secret, Junior Talent, VIP Squad dan AROV masing-masing dipilih kerana mereka bermain di Shanghai selama lima minggu itu.
Gambar featured image: Junior Talent PUBG Mobile


Ketiadaan NorFarah Shahira ataupun Miss Farr bukanlah penyebab bagi skuad Junior Talent terus pandang ke bawah tapi sebaliknya mereka terus bangkit dan membuktikan kehadiran Azfar adalah satu peluang jarang ada, sekali gus membawa mereka menuju kejayaan dalam kejohanan PUBG Mobile Malaysia (PMNC 2019) semalam.
Meskipun kemasukan Azfar baru saja diumumkan, Junior Talent sememangnya cemerlang dan serasi bersama. Mereka berjaya mengumpulkan keseluruhan 221 mata dan 53 jumlah pembunuhan sekali gus membawa pulang wang tunai RM15,000 di tempat ketiga.
Dengan 1 Chicken Dinner, mereka tak kurang hebatnya dengan rotasi antara Erynn dan Bard, memberi peluang kepada bakat-bakat muda ini menunjukkan potensi masing-masing.
Kemenangan ini melayakkan mereka ke liga Asia Tenggara PMCO Fall Split selama lima minggu di Bangkok, Thailand nanti bersama VIP, AROV, Yoodo Gank (jemputan terus) dan Team Secret.

Sebelum ini, Junior Talent berjaya ke liga Asia Tenggara PMCO Spring Split selepas mendapatkan tempat ketiga dalam kelayakan Malaysia. Dalam liga berlangsung selama lima minggu itu, mereka berada di kedudukan ke-22 antara 24 pasukan yang bertanding.

Pastinya dengan prestasi itu, semangat mereka untuk bangkit berkorbar-korbar kembali dan ia ditunjukkan sepenuhnya semalam.
Peluang kali kedua untuk ke liga Asia Tenggara PMCO pastinya akan mematangkan mereka lagi sebagai pasukan yang dilihat sebagai underdog sebelum ini.
Ikuti kami di Facebook dan Instagram.
Saksikan kami di YouTube.


Kuala Lumpur: Kejohanan Kebangsaan PUBG MOBILE (PMNC) kini kembali lagi untuk tahun 2021.
Dengan kerjasama Yoodoo dan juga Xiaomi, PMNC kali ini memberikan pemain peluang untuk melayakkan diri ke Liga Profesional (PMPL MY/SG Musim Keempat).
Pertandingan ini akan bermula pada 1 Jun sehingga 18 Julai ini dan merangkumi kategori berbeza seperti (Skuad, Solo dan Wanita). Pemain-pemain Malaysia akan dibahagikan kepada empat zon yang berbeza (Zon Erangel, Zon Sanhok, Zon Miramar, dan Zon Karakin):

Zon Erangel – Sabah, Sarawak, Kelantan
Zon Miramar – Perak, Penang, Perlis, Kedah
Zon Karakin – Negeri Sembilan, Kuala Lumpur, Selangor
Zon Sanhok – Terengganu, Pahang, Johor, Melaka

Pendaftaran untuk kesemua kategori sudah bermula pada 16 Mei lalu. Sebanyak 16 pasukan yang terdiri daripada 12 pasukan dari kategori Skuad dan juga 16 pemain dari kategori Solo akan membentuk pasukan mereka sesama mereka.
“Yoodo teruja untuk meneruskan lagi peranan kami sebagai Telco Digital Rasmi untuk PUBG MOBILE National Championship (PMNC).
“Kami mempunyai juara di antara pemain kami di dalam semua peringkat dan berbangga untuk mengumumkan kerjasama bersama PUBG MOBILE selama tiga tahun ini telah membuahkan hasil untuk membentuk pemain-pemain ini.
“Pada masa yang sama, kerjasama ini telah menyumbang kepada peningkatan kepada ekosistem tanah air di Malaysia,” kata Chow Tuck Mun, Ketua Yoodo.

Empat pasukan teratas dari Grand Final PMNC akan mendapatkan slot ke liga, manakala tempat kelima sehingga ke-10 akan mencuba sekali lagi untuk bermain sebagai pasukan Wild Card di Grand Final perlawanan kelayakan PMPL MY/SG.
Empat daripada lima pasukan akan mendapat slot Wild Card tersebut.


Dalam banyak-banyak kejutan di Kejohanan PUBG Mobile Malaysia (PMNC 2019), pastinya banyak mata tertumpu kepada AROV Esports yang hadir dengan line up baru. Tidak kurang yang bertanya malah ada yang mempersoalkan kredibiliti pasukan ini bertanding di pentas kebangsaan.
Bagaimanapun, AROV berjaya membunuh tanggapan itu apabila mereka beraksi cemerlang dan memperoleh tempat kedua dengan 245 mata dan 58 kills. Mereka membawa pulang wang tunai RM20,000.
Kemenangan ini turut melayakkan mereka ke liga Asia Tenggara PMCO Fall Split selama lima minggu di Bangkok, Thailand nanti bersama VIP, Junior Talent, Yoodo Gank (jemputan terus) dan Team Secret.
AROV Esports terdiri daripada line up baru iaitu Mohd Faizzudin Mahmuddin (AROVxFaZu), 18, Muhammad Amir Ashraff Ahmad Zamri (AROVxLunar), 15, Muhammad Aiman Hafizi Ahmad (AROVxAmyPRO), 19 dan Khairunnazri Masli (AROVxBoyka) yang satu-satunya kekal sebagai kapten.
Pemain terdahulu, Muhammad Mukhriz Lutfi Fariq Adlan – AROVxIronPro, Alexis Aw Chee Loong – AROVx小Boy dan Dwi Agus Rian Supardi – AROVxAgusRianz membawa haluan masing-masing.

Kata Boyka, perkara itu bukan mudah kerana pasukannya terdiri daripada pemain muda yang kurang berpengalaman di kejohanan berprestij.
“Ya memang kebanyakan mereka pemain lebih muda. Walaupun mereka tiada pengalaman mengikuti sebarang pertandingan tapi semangat yang sangat membara untuk berjuang dan sanggup belajar jadi lebih baik membuatkan saya tersentuh dan rasa bertanggungjawab untuk memimpin mereka.
“Kami lebih kepada teamwork dan percaya antara satu sama lain dalam pertandingan ini. Walaupun kerap melakukan kesilapan, saya nasihatkan mereka ia bukanlah satu kegagalan tapi belajar untuk tak mengulanginya lagi,” katanya.
Boyka berkata, line up baru ini dibuat berikutan tiada lagi sefahaman dengan barisan pemain yang lalu.
“Kami tidak lagi sehaluan untuk berjuang dengan cara yang sama. Mungkin disebabkan mereka ingin cuba sesuatu yang baru, itu menjadi pilihan bagi masa depan lebih cerah buat mereka.
“Saya tak begitu ‘ambil hati’ dan kami berpisah dengan cara yang baik,” katanya.
Kata Boyka, pencapaian ini satu-satunya pengalaman paling tak dapat dilupakan dalam kariernya sebagai pemain e-sukan.
“Walaupun kehilangan pemain berpengalaman dan dikurniakan pemain yang masih ‘hijau’ pengalaman, saya belajar kunci kemenangan adalah kerjasama yang baik, saling mempercayai dan sesuatu harus dilakukan jika mahu berjaya.
“Walaupun kita hebat macam mana sekalipun, tanpa teamwork kemenangan tak akan tercapai,” katanya.
Boyka juga mengucapkan jutaan terima kasih kepada penyokong setia AROV Esports. Katanya, walaupun berdepan jatuh bangun tapi dia berterima kasih kepada semua yang masih di sisi terutamanya ahli keluarga, pengurus dan peminat yang menaruh kepercayaan sangat tinggi.
“Tanpa anda semua, saya tak akan berada di tahap ini. Insya-Allah AROV Esports akan berjuang sehingga menjadi salah satu team e-sukan terbaik di Malaysia,” katanya mengakhiri perbualan.
Ikuti kami di Facebook dan Instagram.
Saksikan kami di YouTube.


Gabungan duo pengulas e-sukan terkenal, J Hunter (Azrul Anwar) dan Secret.OnTheGo (Partibhan) mungkin akan dapat disaksikan di meja pengulas di Grand Final PUBG Mobile Malaysia (PMNC) 2019 hari ini.
Menurut sumber yang tak ingin namanya didedahkan, duo popular ini mungkin akan berganding untuk mengulas bagi perlawanan keempat hingga akhir (keenam).
Sebentar tadi di PMNC, J Hunter mengejutkan warganet apabila membuat kemunculan di meja pengulas tatkala OTG sedang mengulas bersama Soultan bagi perlawanan showmatch.
Semalam, Soultan dan juga Wen berganding mengulas untuk kesemua perlawanan berlangsung.
J Hunter dan OTG antara duo yang sentiasa dinantikan untuk mengulas kejohanan berprestij PUBG Mobile. Kedua mereka mula dilihat serasi sejak mengulas bersama untuk liga Asia Tenggara PMCO Musim Bunga yang berlangsung di Shanghai, China.
Selama lima minggu mengulas, mereka menghiburkan peminat dengan analisis yang mantap dan lawak bersahaja.
Selesai saja liga itu, kedua mereka banyak diminta peminat untuk mengulas bersama sekali lagi.
Sementara itu rekod semalam menyaksikan Victorious In Play (VIP Squad) masih kekal di tangga pertama dengan 131 mata (2 WWCD) dan 47 jumlah pembunuhan. Merapatkan kedudukan ialah Junior Talent dengan 123 mata dan 24 kills.
Dalam kejohanan PUBG Mobile Kebangsaan (PMNC) 2019 dengan prize pool sebanyak RM114,000, penentuan akan dilihat empat pasukan manakah yang akan layak ke liga Asia Tenggara PMCO Musim Luruh nanti.
Mereka akan menyertai Yoodo Gank yang sudah terpilih untuk liga itu apabila mendapat kedudukan terbaik (Malaysia) bagi liga Asia Tenggara PMCO Musim Bunga.
Ikuti kami di Facebook dan Instagram.
Saksikan kami di YouTube.


Pasukan PlayerUnknown’s Battlegrounds mudah alih (PUBG Mobile) wanita, Waisu Hera mencipta kejutan tersendiri di playoff Kejohanan Kebangsaan PUBG Mobile (PMNC 2020) yang mula berlangsung hari ini.
Mereka berhasil mendapatkan Winner Winner Chicken Dinner di peta pertama Erangel.
Dalam satu posting dimuat naik page PUBG Mobile, Waisu Hera berjaya mengenal pasti posisi terakhir bulatan dalam peta tersebut.

Mereka berjaya mendapatkan keseluruhan 7 mata bunuh dan 28 mata penuh bagi hari ini.
Sementara itu, di peta kedua, Marlino South pula berjaya membuktikan kehebatan Johor Darul Takzim dengan skor 33 mata dan 1 WWCD di peta Sanhok.
Perlawanan seterusnya untuk peta ketiga akan disambung semula esok bermula jam 1 petang di laman Facebook PUBG Mobile.
PMNC 2020 ini mengumpulkan 16 pasukan PUBG Mobile di seluruh negara merebut hadiah terkumpul RM100,000.
Lima pasukan teratas berpeluang berentap di Liga Profesional (PMPL) tak lama lagi.
Ikuti kami di Facebook, Twitter dan Instagram. Saksikan kami di YouTube.


Kejohanan PUBG Mobile Malaysia (PMNC 2019) hari ini menemukan empat skuad Malaysia yang layak ke liga Asia Tenggara PUBG Mobile Club Open (PMCO) Musim Luruh yang dijangka bermula pada September di Bangkok.
ViP terus cemerlang dengan menggalas gelaran juara lalu membawa pulang wang tunai keseluruhan RM40,000 diikuti AROV dengan RM25,000, Junior Talent, RM15,000 dan Team Secret RM8,000! Tempat kelima hingga keenambelas pula membawa pulang RM2,000 bagi setiap pasukan.
Bagi Vip.Jumper pula, dia terpilih sebagai pemain terbaik (MVP) bagi kejohanan tersebut.
AROV Esports terdiri daripada line up baru iaitu Mohd Faizzudin Mahmuddin (AROVxFaZu), 18, Muhammad Amir Ashraff Ahmad Zamri (AROVxLunar), 15, Muhammad Aiman Hafizi Ahmad (AROVxAmyPRO), 19 dan Khairunnazri Masli (AROVxBoyka) yang satu-satunya kekal sebagai kapten.
Mereka akan menyertai Yoodo Gank yang sudah terpilih untuk liga itu apabila mendapat kedudukan terbaik (Malaysia) bagi liga Asia Tenggara PMCO Musim Bunga.
Ikuti kami di Facebook dan Instagram.
Saksikan kami di YouTube.


Makin sengit!
Kejohanan PUBG Mobile Malaysia (PMNC 2019) hari ini menyaksikan skuad profesional, Victorious In Play (VIP Squad) kekal gah di tangga pertama dengan memperoleh 3 Chicken Dinner. Menerusi pencapaian itu, mereka berjaya mengumpulkan 216 mata dan 76 jumlah pembunuhan setakat ini.
ViP Squad pada awal hari ini membuka tirai PMNC dengan Chicken Dinner pertama dan mengejutkan kesemua peminat sama seperti semalam. Gandingan mantap Hyqul, Yakuza, Jumper dan BenV membuktikan pasukan ini bukanlah calang-calang dan lima minggu pengalaman di Shanghai mengubah gaya permainan mereka ke tahap lebih tinggi.

Mengikuti rapat di belakang adalah AROV dengan 183 mata dan 44 kills manakala Junior Talent dan Team Secret pula masih merapatkan kedudukan dengan 159 dan 154 mata.
Namun, mereka perlu berhati-hati kerana Panda Northen, Traitor Esports, Extreme Squad dan Unbeatable Gaming boleh membuat kejutan pada bila-bila masa saja. Dengan perbezaan kurang 20 markah, Secret mungkin akan bertukar kedudukan jika mereka ‘too soon’ sekali lagi dalam perlawanan keempat ini.
Dalam kejohanan PUBG Mobile Malaysia (PMNC) 2019 dengan prize pool sebanyak RM114,000, penentuan akan dilihat empat pasukan manakah yang akan layak ke liga Asia Tenggara PMCO Musim Luruh nanti.
Mereka akan menyertai Yoodo Gank yang sudah terpilih untuk liga itu apabila mendapat kedudukan terbaik (Malaysia) bagi liga Asia Tenggara PMCO Musim Bunga.
Ikuti kami di Facebook dan Instagram.
Saksikan kami di YouTube.


Walaupun ‘terciduk’ dalam kejohanan PUBG Mobile Club Open (PMCO) SEA Grand Finals di Jakarta, Indonesia tempoh hari, nampaknya VIP Squad dah comeback stronger than ever, membuktikan mereka masih lagi perlu digeruni sebagai skuad jemputan ke PUBG Mobile National Championship (PMNC) 2019 di Quill City Convention Centre, Kuala Lumpur hari ini.
VIP berjaya membolot keseluruhan 45 jumlah pembunuhan dan 121 mata setakat ini selesai saja perlawanan ketiga. Skuad ini dah pun meraih dua chicken dinner setakat ini! Di belakang mereka ialah finalis PMCO SEA Grand Finals juga iaitu AROV dan Team Secret masing-masing mengumpulkan 66 mata.
Unbeatable Gaming dan Extreme Squad yang layak menerusi kelayakan juga tidak jauh dari belakang dengan 49 dan 48 mata.

Dalam kejohanan mempertandingkan prize pool RM114,000 ini, ia menyaksikan 12 pasukan dari enam lokasi iaitu Sabah, Sarawak, Pulau Pinang, Kuala Lumpur, Johor dan Selangor akan berentap bersama 4 skuad direct invited.
Paling menarik untuk kejohanan kali ini, empat yang teratas akan layak ke PMCO Fall Split, satu lagi liga Asia Tenggara yang sama seperti Spring Split berlangsung selama lima minggu di Shanghai, China.
Mengikut turutan, Yoodo Gank berjaya memperoleh kelayakan pertama ke PMCO SEA Grand Finals sekali gus mereka dijemput secara terus ke Fall Split tanpa perlu bertanding di PMNC sementara Secret, Junior Talent, VIP Squad dan AROV masing-masing dipilih kerana mereka bermain di Shanghai selama lima minggu itu.


Minggu ketiga Liga Profesional PlayerUnknown’s Battlegrounds mudah alih Malaysia & Singapura (PMPL MY/SG) akan bersambung esok.

Dalam satu kenyataan di Facebook, PUBG Mobile juga mengumumkan OnTheGo dan JHunter akan kembali mengulas bersama dalam Bahasa Melayu. Bagi stream Bahasa Inggeris pula, Chuchu dan Sir Cloud akan menghiburkan peminat dari Singapura dan Malaysia.
Minggu ketiga liga ini akan berlangsung dari 31 Mac hingga 5 April kelak.

Setakat dua minggu berlangsung, PMPL MY/SG menyaksikan Bapak Ah Esports di tangga pertama setakat ini dengan 729 mata dan 315 mata pembunuhan. Mengikut rapat adalah Team Secret dengan 686 mata dan Yoodo Gank, 646 mata.
Sebelum ini, liga ini terpaksa ditunda sementara akibat Perintah Kawalan Pergerakan yang berkuatkuasa sejak 18 Mac. Namun kali ini, penganjur akan mengadakannya secara dalam talian sepenuhnya.
PMPL MY/SG mengumpulkan 24 pasukan terbaik Malaysia dan Singapura berentap merebut RM431,000 di mana juara akan menerima RM65,000.
Tiga pasukan terbaik dari PMPL MY/SG 2020 akan mewakili negara mereka untuk berlawan di Liga Pro Finals peringkat Asia Tenggara. Dari situ, mereka yang layak akan ke Liga Dunia PUBG Mobile 2020.


Berikutan isu pepijat yang sedang hangat dibicarakan baru-baru ini, Liga Profesional PUBG Mobile (PMPL) yang sedang berlangsung di rantau Afrika, Pakistan dan Amerika Utara akan ditangguhkan.

View this post on Instagram

A post shared by The Pyramids Network (@thepyramidsnetwork)

Satu hantaran di Instagram @thepyramidsnetwork menyatakan bahawa baki perlawanan liga itu akan ditangguh disebabkan isu pepijat.
Begitu juga dengan Liga PMPL di rantau Pakistan, di dalam hantaran Instagram PUBG Mobile Esport Pakistan mereka turut menangguhkan perlawanan disebabkan masalah teknikal.

View this post on Instagram

A post shared by PUBG MOBILE Esports Pakistan (@esportspubgmobile.pakistan)

Bagi rantau NA, PUBG Mobile Esports Amerika Utara turut menangguhkan baki perlawanan mereka disebabkan masalah teknikal.

Due to technical difficulties, today’s matches of PMPL North America will have to be postponed.
We apologize for the inconvenience.
 Follow our socials for the latest updates:
💬 Twitter: https://t.co/meCUTfrxHU
💬 Instagram：https://t.co/DKEiLYP67K#PUBGMOBILE #PMPL #PMPLNA pic.twitter.com/UL5LY1ZsPy
— PUBG MOBILE Esports NA (@esportspubgmna) April 10, 2022

Pusingan akhir Liga PMPL MY/SG/PH musim ke-5 akan berlangsung pada Jumaat ini.
Adakah PUBG Mobile Esports Malaysia akan menangguhkan pusingan akhir perlawanan yang dijangka berlangsung pada Jumaat ini? Sama-sama kita nantikan.
Foto: Instagram pmpl.updates


Pasukan profesional PUBG Mobile, Team Secret sekali lagi menggegarkan arena Sanhok apabila memperoleh Winner Winner Chicken Dinner keenam pada hari ketujuh liga profesional PUBGM (PMPL) MY/SG 2020 sebentar tadi.
Pada bulatan terakhir, BiuBiu berjaya menembak ahli terakhir TARA dan kemudian meninggalkan satu ahli musuh yang berada di luar bulatan.

Team Secret memperoleh keseluruhan 56 markah dan 18 mata pembunuhan setakat perlawanan keempat dari enam perlawanan hari ini.

Ikuti kami di Facebook dan Instagram.
Saksikan kami di YouTube.


Pasukan No Recoil akhirnya mempamerkan prestasi yang mengagumkan pada hari pertama minggu kedua Liga Profesional PlayerUnknown’s Battlegrounds mudah alih (PMPL) Malaysia & Singapura hari ini.
Di bulatan terakhir, pasukan No Recoil berjaya survive pada saat akhir dengan menyorok di belakang batu, meninggalkan ahli pasukan Dingo NZ, Macel berseorangan. Selepas itu, mereka terus meratakan satu-satunya pemain malang itu lantas melayakkan mereka menerima Chicken Dinner pertama.
Mereka berada di kedudukan ketiga setakat perlawanan ketiga hari ini.
Dingoz MZ memenangi WWCD pertama dan Bapak Ah mengikuti rapat dengan WWCD kedua hari ini.
PMPL Malaysia dan Singapura berlangsung selama tiga minggu.
Bagi tiga pasukan terbaik untuk musim liga, mereka akan mewakili negara ke Final Asia Tenggara PMPL 2020 pula.
Sebanyak RM621,000 hadiah wang tunai terkumpul ditawarkan bagi keseluruhan liga ini.


PUBG Mobile Esports kini membatalkan Liga Profesional PUBG Mobile (PMPL) CIS Spring kerana pencerobohan Rusia ke atas Ukraine.
Liga ini adalah yang pertama diperkenalkan di rantau ini.
Beberapa pemain dari Rusia dan Ukraine juga turut bertanding dalam liga ini.
Sehubugan dengan itu, PUBG Mobile memutuskan untuk membatalkan acara ini.
Mereka tidak menyatakan isu (konflik Rusia-Ukraine) yang sedang berlaku ini dalam kenyataannya, sebaliknya merujuk sebagai “senario dunia semasa”.
“Ini adalah keputusan yang sukar untuk dibuat, tetapi jelas bahawa kami tidak dapat mengekalkan kualiti produksi di tahap terbaik dan persaingan yang layak diterima oleh pemain dan peminat kami,” tulis kenyataan itu.

DEAR PUBG MOBILE ESPORTS FANS,
 DUE TO THE CURRENT GLOBAL SITUATION, THE 2022 PUBG MOBILE PRO LEAGUE
CIS AND PMCO EUROPE SUB-REGION: PMCO CIS REGISTRATION IS CANCELED.
THE PMPL CIS SLOTS TO PMPL EUROPEAN CHAMPIONSHIP WILL BE ASSIGNED TO
PMPL WESTERN EUROPE AND PMPL TURKEY… pic.twitter.com/jZn5ZwvdMv
— PUBGMOBILE_EU (@PUBGM_Europe) March 30, 2022

Pasukan yang memenangi PMPL CIS sepatutnya layak ke Kejohanan Eropah PMPL.
Disebabkan pembatalan itu, slot dari rantau ini akan diberikan kepada pasukan PMPL di Eropah Barat dan Turki.
Selain itu, PUBG Mobile Club Open (PMCO) peringkat CIS juga turut dibatalkan.
Pendaftaran untuk pertandingan peringkat amatur akan dibuka di seluruh dunia bermula esok, tetapi pemain dari rantau CIS tidak akan layak untuk bertanding.
Foto dan Rujukan: dotesports


16 pasukan yang bertanding untuk peringkat super weekend terakhir ini masing-masing mempamerkan permainan yang cukup menarik untuk mengumpul mata bagi mendapat gelaran juara.
Gelaran juara ini penting bagi melayakkan diri ke peringkat PMPL: Asia Tenggara kelak di samping mendapatkan wang hadiah yang cukup lumayan.
Selain itu, 15 pasukan yang lain juga berpeluang untuk mendapatkan slot di PMPL: Asia Tenggara juga apabila mereka berjaya mengekalkan kedudukan mereka di top 16 untuk bermain di PMPL: Spring Final yang akan berlangsung pada 23 April nanti.
Dua pasukan yang mempunyai mata yang tertinggi di dalam PMPL: Spring Final ini akan mendapat slot untuk ke PMPL: Asia Tenggara. Ini menjadikan 3 pasukan yang akan mewakilkan negara ke slot PMPL: Asia Tenggara.

Setakat hari pertama di peringkat super weekend terakhir ini, Dingoz Mpx telah mendahului kesemua pasukan dengan 291 mata. Mereka berjaya mendapatkan 1 WWCD di peta keempat Miramar.
Di samping itu, Team Secret dilihat sangat agresif mengumpul mata di hari pertama ini, mereka berjaya mendapatkan 3 WWCD di peta pertama, kedua dan keenam. Ini menjadikan mereka melonjak 1 anak tangga dengan 288 mata.
Taugeh Ayam E-sports dan Geek Fam pula mengikut rapat dengan masing-masing mempunyai mata sebanyak 280 dan 269.
Mampukah keempat-empat pasukan ini merebut gelaran juara untuk mendapatkan slot di PMPL: Asia Tenggara? Atau adakah pasukan SMG, AC serta EVOS Vip akan melakukan kejutan dengan mendapatkan kesemua WWCD pada hari ini seterusnya merampas kedudukan yang pertama.
Kita bakal saksikan pada malam ini di kemuncak pertarungan di antara 16 pasukan untuk merebut gelaran juara PMPL musim ketiga.


Pasukan Dingoz MPX hampir meraih slot ke final PMPL  Asia Tenggara selepas meraih 335 mata pada peta kedua terakhir untuk minggu akhir Super Weekend PMPL MYSG musim ketiga ini.
Pada minit awal di peta Miramar, mereka berjaya menyingkirkan pasukan J8 Esports dengan mengepung pemain-pemain mereka. Appy yang mahir membaling bom berjaya knock dua pemain J8 dari arah bawah. Kemudiannya, mereka masuk beramai-ramai dan membunuh satu-satunya ahli yang tinggal.

Pada lima minit pertama, Dingoz sudah mengumpul empat mata bunuh, memberikan kelebihan kepada mereka.

Namun, dalam pertarungan merebut bulatan, ahli pasukan Dingoz dijatuhkan satu demi satu sekali gus tidak mendapat placing point dan Team Secret juga berjaya mengumpul beberapa mata sebelum dapat tempat keenam.

PMPL MYSG musim ketiga mengumpulkan 20 pasukan bertarung untuk tiga minggu bagi merebut slot terus ke SEA Final.
Format kali ini adalah beradasarkan PMGC iaitu menggunakan Super Weekend yang mana dua hari ini saja akan dikira sebagai perlawanan mengumpul mata.
Hanya satu pasukan dengan skor tertinggi akan mendapat slot terus ke SEA Final tanpa perlu bertanding di Grand Final MYSG.


[KEMASKINI] PUBG Mobile Official belum mengeluarkan apa-apa posting berkaitan kemenangan ini. Kemungkinan ada kes yang masih di bawah siasatan. Kami akan maklumkan dari masa ke semasa.
Artikel asal
Setakat PMPL yang pernah dipertandingkan sebelum ini, Yoodo Gank dan juga Team Secret merupakan kuasa besar memonopoli pertandingan tersebut.
Di dalam peta terakhir Erangel, pasukan Team Secret dan Dingoz MPX bermain sangat pasif bagi menjaga mata mereka untuk merebut peluang menjadi juara. Malang sekali buat Dingoz setelah mereka diratakan oleh pasukan Anti Circle, namun begitu Team Secret tetap tidak dapat mengejar mata yang diperolehi oleh Dingoz setelah mereka terkeluar di tempat ketujuh dibunuh oleh pasukan RSG dengan balingan bom.
Oleh itu, PMPL kali ini berpihak kepada Dingoz MPX yang merupakan pasukan yang mengejutkan kita semua di peringkat weekdays dan juga super weekend. Mereka sangat konsisten semenjak kemasukan Ironpro ke dalam pasukan baru-baru ini.
Sejarah telah dicipta pada malam ini setelah Dingoz MPX berjaya muncul juara PMPL MYSG musim ketiga, selain berjaya mendapatkan hadiah wang yang lumayan. Mereka juga akan bermain untuk final PMPL Asia Tenggara nanti.
Seterusnya Dingoz MPX dan 15 pasukan yang lain akan bermain untuk PMPL Spring Final bagi merebut lagi wang hadiah yang lumayan serta slot untuk bermain di PMPL: Asia Tenggara nanti. Jika Dingoz sekali lagi berjaya mendapatkan no. 1 di dalam PMPL Spring Final, maka slot itu akan diberikan kepada no. 2 dan 3.


Pada waktu terakhir perlawanan kedua Minggu 1 Hari 3, tiga pemain dari Geek Fam, Team Bosskurr, dan Dingoz MZ bertarung secara 1v1v1. Pemain Ngah (Team Bosskurr) menjadi mangsa pertama, meninggalkan QB (Geek Fam) dan Ajiji (Dingoz MZ) untuk merebut Winner Winner Chicken Dinner (WWCD).
Bulatan semakin mengecil dan QB terpaksa merangkak demi mengelakkan zon tetapi Ajiji selesa meniarap di kawasan pertengahan bulatan. Selepas beberapa saat berlalu, bulatan berhenti mengecil dan QB memeriksa persekitrannya.

Dia membuat satu kesilapan sahaja dalam pergerakannya dan terus ditembak Ajiji.
Ini merupakan WWCD pertama Dingoz MZ di kejohanan Liga Profesional PUBG Mobile (PMPL MY/SG) Musim 2. Mereka berjaya mendapat 4 mata bunuh dalam perlawanan ini dan kini menduduki tangga ke-14 dengan 37 jumlah mata.
Satu perkara menarik yang berlaku dalam perlawanan ini ialah pemain Team Secret (TS) MADTOI menjadi satu-satunya ahli pasukan TS yang berjaya hidup sehingga ke peringkat Top 5. Malangnya, TS hanya mengumpul 1 mata bunuh dalam perlawanan ini.

PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Ikuti kami di Facebook dan Instagram.
Saksikan kami di YouTube.


Keputusan perlawanan Super Weekend bagi PMPL MYSG musim ketiga hari pertama yang berlangsung semalam sememangnya tidak dijangka sama sekali oleh semua orang. Dingoz MPX yang cemerlang di peringkat weekplay ternyata kecundang saat bermain di Super Weekend ini.

DrTA yang hanya mendapat 70 mata di peringkat weekdays berjaya menonjolkan diri di peringkat super weekend hari pertama dengan jumlah sebanyak 86 mata. Mereka berjaya mendapatkan WWCD di peta Sanhok dan Erangel pada perlawanan pertama dan kedua. Pengumpulan mata kill sebanyak 35 tidak menghalang mereka untuk menduduki tempat pertama oleh kerana placing point mereka sangat cantik sepanjang enam perlawanan itu kecuali di peta kelima dan keenam.
Manakala pasukan Yoodo Gank berjaya mendapatkan WWCD di peta Miramar pada perlawanan keempat dan Team Secret di peta terakhir Miramar pada perlawanan keenam. Kedua-dua pasukan ini berjaya merapatkan kedudukan oleh kerana Yoodo Gank mempunyai banyak kill di peta keempat.

Manakala, Dingoz MPX pula tidak dapat menemukan momentum mereka seperti di peringkat weekdays sebelum ini. Seringkali too soon di peta pertama, ketiga dan kelima menyebabkan kedudukan mereka di dalam carta jauh menjunam di tempat yang ke-14.
Selain itu, kebanyakkan pasukan hanya menyasarkan untuk masuk ke dalam 16 pasukan teratas bagi melayakkan diri ke peringkat Super Weekend. Mereka sedar bahawa Super Weekend adalah satu-satunya peringkat yang paling penting untuk mengumpul mata sebenar bagi melayakkan diri menjadi finalis. Justeru, mungkin ramai di antara pasukan yang bermain telah menyimpan atau mengatur strategi yang baru di peringkat Super Weekend ini.
PMPL Malaysia mengumpulkan 20 pasukan untuk bertarung merebut hadiah terkumpul sebanyak $71,700 (RM295,260) serta gelaran juara bagi melayakkan diri ke PMPL Asia Tenggara yang akan berlangsung pada 21 Mei depan nanti.


Peta Sanhok menyaksikan pertembungan sengit bagi pasukan-pasukan yang tak pernah meraih WWCD. Ezzy, aKa, NRL dan Kingsmen berebut mendapat placing pertama di bulatan terakhir itu.
Pasukan aKa dengan empat pemain membaling bom berulang kali namun gagal menemui sasaran. Ezzy pula menyorok di sebalik batu.
Dengan 19 mata bunuh, Ezzy berjaya menutup perlawanan hari ini dengan begitu cemerlang. Tahniah buat mereka!
PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.
Foto: PUBG Mobile


Pasukan PUBG Mobile, Geek Fam selesa di ranking pertama setakat hari pertama Grand Final PMPL MYSG musim ketiga yang berlangsung sejak semalam.
Mereka berjaya meraih tiga kali Winner-Winner Chicken Dinner (WWCD) di tiga peta yang dimainkan dengan 83 mata keseluruhan. Mengikuti rapat di belakang adalah Homebois yang juga raih 83 mata.
Sementara itu, pasukan pilihan, Team Secret berada di kedudukan ketujuh dengan 50 mata.
Bagi juara liga, Dingoz MPX agak dipersoalkan prestasi mereka kerana berada di kedudukan tercorot.
Difahamkan, empat pasukan di ranking terbawah tidak akan dijemput terus ke musim keempat, sebaliknya perlu melalui pusingan kelayakan (PMCO).
Ini pastinya merisaukan buat Dingoz kerana sungguhpun mereka sudah layak ke SEA Finals dan Kejohanan Jemputan Peace Elite (PEI 2021), masih banyak perlu ditunjukkan mereka untuk sekurang-kurangnya berada di kedudukan 12 teratas.
Ada 12 peta lagi akan dimainkan, enam pada hari ini dan baki enam lagi esok.
Dua pasukan teratas akan layak ke SEA Finals.


Pasukan Homebois mendahului minggu pertama dengan sangat cemerlang.
Mereka berjaya mendapatkan mata keseluruhan sebanyak 196 menduduki tempat kedua liga.
Namun begitu, malang sekali buat pasukan Homebois kerana mereka akan menerima penolakan 9 mata kerana gagal menghadiri perlawanan percubaan minggu pertama.
Oleh itu, Homebois akan jatuh ke tangga ke-10 dengan 10 mata.
Sem9 Gank juga mengalami nasib yang sama dengan penolakan 3 mata.

Adakah pasukan Homebois dan Sem9 dapat mengejar kembali mata yang hilang pada minggu kedua ini? Kita bakal saksikan.
**Kemaskini – Pasukan Sem9 akan dikecualikan dari penolakan mata manakala pasukan Homebois akan ditolak hanya 6 mata kerana sebahagian dari pemain mereka sedang mengemaskini permainan PUBG Mobile di peranti mudah alih mereka dan tidak dapat memasuki perlawanan percubaan tepat pada masanya.
Sumber: Liquidpedia


Selepas gagal ke peringkat super weekend kedua, ramai di antara netizen mengecam Jangs sebagai jurulatih kerana sering mengubah lineup utama pasukan robot merah ini. Mereka tidak menyedari bahawa semua pasukan lain sudah meningkatkan mutu permainan mereka dan BTR harus memberikan komitmen 100% untuk mendahului pasukan lain.

BTR kini berada di kedudukan ketiga walaupun mereka gagal mendapatkan sebarang WWCD manakala Boom Esports masih konsisten dengan 3 WWCD dengan 87 mata.
Manakala Alter Ego Limax mendapatkan 1 WWCD dengan meratakan pasukan BTR pada minit terakhir, mereka mempunyai kelebihan di high ground dan pasukan BTR harus mendaki bukit dan akhirnya dibom dan dirempuh pasukan Alter Ego Limax pada peta kelima semalam.
Jika pasukan BTR mampu mengekalkan corak permainan mereka dan meningkatkan lagi mutu permainan pada hari ini, mereka akan berpeluang untuk mendapatkan slot ke super weekend.
Mereka harus memberikan yang terbaik untuk peringkat super weekend ketiga kerana mata PMGC sebanyak 725 akan dipintas oleh pasukan Bonafide dan juga Genesis Dogma yang masing-masing mempunyai 723 dan 719 mata.
Foto: Bigetron Esports


Ramai di antara netizen Indonesia menggelarkan Bigetron sebagai pasukan badut dan peminat mereka sebagai Bociltron gara-gara mereka gagal ke super weekend minggu kedua.
Mengeruhkan lagi keadaan, jurulatih mereka yang berasal dari Malaysia, Jangs dikecam hebat oleh netizen. Meletakkan 100% kesalahan pasukan itu tidak perform kerana Jangs menukar lineup utama membawa masuk Liquid dan Kingz.

Walau bagaimanapun, Bigetron RA membuktikan kepada mereka di luar sana bahawa mereka masih layak untuk bergelar juara untuk musim kali ini dan melayakkan diri ke peringkat country final.
Pasukan BTR harus mengumpul sebanyak mata yang boleh di super weekend bagi mengekalkan kedudukan mata PMGC mereka di mana pasukan Genesis Dogma dan Bonafide hampir sahaja mencantas kedudukan mereka.
Trio Ryzen, Zuxxy, Luxxy harus memberikan sokongan sepenuhnya kepada uHigh bagi melakukan keajaiban dan membawa BTR menjadi juara dunia sekali lagi.


PMPL Indonesia musim keempat menyaksikan 20 pasukan bertarung di antara satu sama lain untuk merebut peluang ke kejohanan dunia PUBG Mobile (PMGC) yang akan menjelang tiba nanti. Selain itu, pemenang juga akan mendapat slot untuk bermain di peringkat Asia Tenggara nanti.
Peringkat weekdays minggu kedua sudah pun tamat semalam di mana pasukan NFT Esports mendahului 20 pasukan dengan mata terkumpul sebanyak 109, manakala pasukan Supply Bang, Boom Esports dan Zone berada di belakang dengan skor yang hampir sama.

Malang sekali buat pasukan BTR kerana mereka tidak sempat mengumpul mata bagi melayakkan diri ke super weekend minggu kedua ini.
Duo kembar, Zuxxy dan Luxxy tidak bermain pada hari pertama kerana tidak berapa sihat selepas habis divaksin. Walaubagaimanapun, mereka hadir pada hari kedua dan tetap tidak dapat menyelamatkan keadaan BTR untuk ke super weekend.
Ramai di antara peminat BTR menyalahkan jurulatih robot merah, Jangs yang sering menukar pemain bagi melihat apakah mereka mampu untuk mendapatkan keserasian.
BTR masih di kedudukan pertama di dalam perjalanan ke PMGC dengan 725 mata tapi mereka perlu berhati-hati kerana pasukan Genesis layak ke super weekend minggu kedua ini. Mereka boleh mengumpul mata yang banyak untuk memintas pasukan BTR.


Bigetron Red Aliens mendapat pencapaian yang memuaskan pada peringkat weekdays PMPL Indonesia musim keempat. Mereka menduduki tempat pertama ketika itu.
Selepas tiba di peringkat super weekend, BTR tidak berjaya mengekalkan momentumnya dan meraih tempat ketiga hanya di belakang RRQ Ryu dan Alter Ego Limax.
Selain itu, Zuxxy juga tidak dibawa masuk semasa hari kedua super weekend pertama dan mereka gagal untuk mendapatkan WWCD dan too soon di perlawanan pertama, kedua dan ketiga.

Disebabkan perkara itu, Jangs selaku jurulatih pasukan BTR RA itu menghadapi kecaman yang teruk dari pihak netizen Indonesia di media sosialnya. Rata-rata dari mereka memaksa Jangs untuk kembali ke Malaysia dan berhenti menjadi jurulatih pasukan BTR.
Walau bagaimanapun, ramai juga di antara penyokong pasukan robot merah itu memberikan sokongan kepada Jangs. Mereka sedar Jangs sudah berusaha dengan bersungguh-sungguh untuk melatih pasukan itu menjadi yang terbaik di antara kesemua pasukan profesional.

Dikenali sebagai “mental juara” dari rakyat Indonesia, mereka sememangnya mempunyai semangat untuk menjadi juara setiap masa dan sukar untuk menerima kekalahan. Oleh sebab itu, Jangs menggalas expectation yang tinggi untuk membawa pasukan itu menjadi juara. Diharap Jangs dapat bersabar dan tidak berhenti untuk meneruskan kariernya menjadi pelatih pasukan itu.


PMPL Indonesia musim keempat baru sahaja melabuhkan tirainya semalam menyaksikan Genesis Dogma berjaya muncul juara kali ini.
Pengumpulan mata sebanyak 170 berjaya mencapai kedudukan pertama dan pasukan NFT Esports hampir sahaja mencantas kedudukan pasukan mereka.
Pasukan BTR pula layak untuk ke PMPL Asia Tenggara (SEA) namun mereka gagal mendapatkan gelaran juara untuk musim kali ini.

Pasukan Genesis Dogma secara automatik layak untuk ke Kejohanan Asia Tenggara dan yang paling mengejutkan, mereka juga berjaya merampas slot pasukan BTR untuk ke Kejohanan Dunia PUBG Mobile, PMGC.

Pasukan yang bermula dari PMCO ini menunjukkan mereka adalah pasukan yang berkualiti dan disiplin di dalam permainan amat tinggi untuk menjadi juara.
Mereka pernah mendapat tempat keempat di dalam musim ketiga. Tahniah diucapkan kepada pasukan Genesis Dogma dan selamat maju jaya di PMGC nanti!
Pasukan BTR masih mempunyai peluang lagi jika PUBG Mobile masih mengikuti format PMGC musim lalu. BTR perlu mengunci kedudukan tiga teratas di Kejohanan Asia Tenggara peringkat grand final untuk mendapatkan slot ke PMGC seperti apa yang berlaku pada musim lepas.


Biegtron Red Aliens kini berada di kedudukan kedua di dalam carta mata kejohanan dunia PUBG Mobile, PMGC 2021. Sebelum ini mereka berada di kedudukan pertama dan terus dicantas oleh pasukan Genesis Dogma selepas pasukan robot merah itu gagal ke super weekend kedua.

Mata terkumpul sebanyak 991 mata dilihat sedikit sukar untuk pasukan BTR mengejarnya. Mereka hanya mempunyai baki sebanyak 1 hari lagi iaitu pada hari ini untuk mendapatkan WWCD dan mata ranking untuk merampas kembali kedudukan pertama.
Momentum BTR dilihat sudah kembali pada perlawanan ketiga dan keempat semalam, uHigh tidak diturunkan kali ini dan digantikan dengan Liquid. Ramai di antara netizen mempersoalkan prestasi uHigh di peringkat super weekend.
Tidak lupa juga Jangs turut dikecam hebat di lama sosial Instagramnya. Mampukah pasukan BTR mendapatkan mata yang cukup untuk ke PMGC 2021? Kita bakal saksikan pada hari ini!


Kemasukan Muhammad Dhiya “uHigh” Ulhaq ke pasukan BTR untuk bergandingan dengan tiga jaguh handalan dari pasukan robot merah itu ternyata membuahkan hasil.

View this post on Instagram

A post shared by Bigetron Esports (@bigetronesports)

Beliau berjaya memberikan prestasi yang sangat cemerlang pada hari kedua peringkat weekdays di kejohanan liga PUBG Mobile Indonesia musim keempat baru-baru ini.
uHigh berjaya mendapatkan banyak kill sepanjang perlawanan hari kedua, gabungan yang mantap bersama Ryzen menjadikan mereka antara pasukan yang paling disegani ketika ini.
Kawalan recoil uHigh tiada tolok bandingnya dan beliau bijak mencari ruang untuk melakukan flanking bagi membunuh musuh dengan tembakan yang tepat.
Adakah uHigh akan mengekalkan prestasi cemerlang beliau di peringkat super weekend? Kita bakal saksikan pada hari ini!


Bigetron Esports adalah sebuah organisasi yang tidak asing di dalam dunia e-sukan Mobile Legends dan juga PUBG Mobile. Boleh dikatakan roster untuk kedua-dua permainan peranti mudah alih popular ini memiliki keserasian yang cukup mantap di dalam sebuah pasukan.

View this post on Instagram

A post shared by Bigetron Esports (@bigetronesports)

Baru-baru ini, uHigh rasmi masuk ke pasukan BTR selepas beliau meninggalkan Team Secret. Beliau berjaya membawa pasukannya mendapat tempat ke-7 di dalam kejohanan dunia PUBG Mobile sebelum ini.
Kemasukan uHigh ke dalam pasukan pasti memberikan kekuatan firepower yang diperlukan selepas Microboy meninggalkan BTR untuk masuk ke dalam EVOS Esports.
PMPL ID akan dimulakan pada 24 Ogos ini dan peringkat liga akan berakhir pada 12 September tahun ini. 20 pasukan akan bertarung antara satu sama lain untuk merebut slot ke peringkat country finals yang akan berlangsung pada 17 September – 19 September.
Selain itu, pemenang di tempat yang pertama peringkat liga akan mendapat slot ke liga Asia Tenggara yang belum diumumkan lagi. Walau bagaimanapun, pasukan lain tetap berpeluang untuk ke liga Asia Tenggara apabila mereka berjaya melayakkan diri ke peringkat country finals.
Nantikan kemunculan uHigh di PMPL ID buat pertama kalinya nanti. Mampukah beliau membawa pasukan barunya muncul juara PMPL ID musim keempat? Kita bakal saksikan pada minggu hadapan!


Pertarungan pada minit ke-24 menyaksikan pasukan Supply Bang dengan mata kill tertinggi dengan 9 mata. Mereka harus berlawan dengan Boom Esports dan Onic Esports.
Pasukan Supply Bang tidak berkumpul di dalam satu tempat, mereka mengaturkan ahli pasukan berjauhan dari antara satu sama lain untuk mendapatkan angle yang sesuai bagi menembak ahli pasukan Onic Esports.
Boom Esports yang mempunyai baki 2 orang ahli masih memberikan tekanan kepada Onic Esports. Ketiga-tiga pasukan masih berjaga-jaga untuk tidak melakukan kesilapan.
Mereka mula melakukan prone untuk mengelak dari ditembak. Walau bagaimanapun, Onic Esports bermain dengan begitu baik sekali, mereka sabar dan menunggu peluang untuk mendapatkan WWCD.


Bagi menghadapi Liga Profesional PUBG Mobile Malaysia dan Singapura musim kedua (PMPL MY/SG), Yoodo Gank sah mengambil bekas pemain Geek Fam (Azmal Jasni) atau iNaoki sebagai pemain kelima atau pemain ganti (stand-in).
Dalam satu posting di Facebook, Yoodo Esports mengesahkan perkara itu.

PMPL MY/SG Musim Kedua akan bermula pada 18 Ogos ini dan mengumpulkan 24 pasukan PUBG Mobile terhebat di Malaysia dan Singapura merebut hadiah terkumpul RM630,000.


PMPL MYSGPH musim kelima kali ini menyaksikan pasukan dari Filipina iaitu KHI Esports mula memasuki liga yang dipelopori oleh Malaysia dan Singapura sebelum ini.
Hari kedua akan bermula sebentar lagi namun pasukan mereka berada di dalam kedudukan yang tercorot dengan 9 mata.

Menurut kapten pasukan KHI Esports iaitu Rankid, dia memuat naik satu hantaran menyatakan pasukan mereka sedang berhadapan dengan isu “lag” di hari pertama.
Ini menyebabkan mereka tidak boleh bermain dengan potensi mereka yang penuh ketika ini. Mereka juga mengucapkan terima kasih kepada penyokong yang memberikan sokongan tanpa henti.
Adakah kita akan melihat KHI Esports kembali bangkit pada hari ini? Kita bakal saksikan.
Foto dan sumber: Rankid